Det  inspirerende  budskab 

AF  HAROLD   B.  LEE  AF  DE  TOLVS  RÅD 


...  I  sandhed,  menneskene  i  denne  verden  trænger  til  åbenbaring  fra  Gud 
som  aldrig  før.  Hvor  absurd  at  tro  at  Herren  ville  give  en  lille  håndfuld  mennesker 
i  Palæstina  sin  dyrebare  veljedning  gennem  åbenbaring,  og  at  Han  nu,  i  vor  nød, 
ville  lukke  himlen,  således  som  Han  sagde  til  Israels  børn  at  Han  ville,  hvis  de 
ikke  ville  efterleve  Hans  befalinger.  Herren  sagde: 

„Jeg  vil  bryde  eders  hovmodige  trods,  og  jeg  vil  gøre  eders  himmel  som  jern 
og  eders  jord  som  kobber ..."  (3.  Mos.  26  :  19) 

Hvis  Bibelen  var  „slutningen  på  profeterne",  ville  det  være  af  mangel  på  tro, 
og  det  er  grunden  til,  at  himlen  til  tider  var  lukket  og  låset  og  blev  som  jern 
og  jorden  som  kobber. 

Herren  vil  ikke  tvinge  sig  ind  på  folk,  og  hvis  de  ikke  tror,  vil  de  ikke 
modtage  noget  besøg.  Hvis  de  er  tilfredse  med  at  være  afhængige  af  deres 
egne  begrænsede  beregninger  og  fortolkninger,  så  vil  Herren  naturligvis  over- 
lade dem  til  deres  selvvalgte  skæbne. 

Da  vi  positivt  ved,  at  Gud  lever  og  er  den  samme  i  går,  i  dag  og  for  evigt, 
kan  vi  måle  menneskenes  trofasthed  og  åndelighed  ved  graden  og  fylden  af 
forbindelserne  mellem  dem  og  Gud. 

AF  PRÆSIDENT 
DAVID  O.  McKAY 


Kristus 


er  o 


Intet  menneske  kan  anerkende  opstandelsen  —  den  begivenhed  vi  fejrer 
som  Påsken  —  og  være  konsekvent  i  sin  tro  uden  også  at  anerkende  eksisten- 
sen af  en  personlig  Gud.  Gennem  opstandelsen  besejrede  Kristus  døden.  Tro 
på  Hans  opstandelse  betyder  også  tro  på  menneskets  udødelighed.  Jesus  gik 
gennem  alle  livets  erfaringer,  akkurat  ligesom  du  og  jeg.  Han  kendte  til  lykke, 
han  lærte  smerte  at  kende.  Han  glædede  sig  med  andre,  lige  så  vel  som  Han 
sørgede  med  dem.  Han  kendte  venskab.  Han  døde  en  legemlig  død,  akkurat 
som  ethvert  andet  dødeligt  menneske.  Ligesom  Hans  Ånd  levede  efter  det, 
som  kaldes  døden,  således  skal  vor  ånd  også  leve. 

Det  er  et  klenodie  ud  over  al  forståelse  at  kunne  sige:  „Men  jeg  ved,  at  min 
Løser  lever,  over  støvet  vil  en  forsvarer  stå  frem."  (Job  19 :25) 

Den,  som  således  kan  vidne  om  den  levende  Forløser,  har  sin  sjæl 
forankret  i  evig  sandhed. 

At  menneskets  ånd  går  triumferende  gennem  dødens  porte  ind  til  evigt  liv 
er  et  af  de  strålende  budskaber,  som  Kristus,  vor  Forløser,  gav  os.  For  Ham 
er  dette  jordiske  liv  blot  en  dag,  og  dets  afslutning  kun  livets  solnedgang. 
Døden,  som  kun  er  en  søvn,  følges  af  en  strålende  opvågnen  i  et  evigt  riges 

2)er  er  ingen  grund 

til  at  frygte  døden, 

IDen  er  kun  en  hændelse  i  livet. 


morgen.  Da  Maria  og  Martha  så  deres  broder  i  den  mørke  og  tavse  grav,  så 
Kristus  ham  stadig  som  et  levende  væsen.  Denne  kendsgerning  udtrykte 
Han  med  de  to  ord:  „Lazarus  sover." 

Hvis  enhver,  der  deltager  i  en  påske-gudstjeneste,  vidste,  at  den  kors- 
fæstede Kristus  virkelig  opstod  fra  graven  den  tredie  dag  —  at  hans  sjæl, 
efter  at  have  været  sammen  med  andre  i  åndeverdenen,  atter  tog  Hans 
gennemborede  legeme  i  besiddelse,  og  efter  at  have  færdedes  blandt  menne- 
skene i  et  tidsrum  af  fyrretyve  dage  steg  til  himmels  som  en  herliggjort  sjæl 
til  sin  Fader  -  hvilken  velsignet  fred  ville  der  da  komme  til  sjæle,  som  nu  pines 
i  tvivl  og  uvished! 

Selv  om  det  er  rigtigt,  at  viden  om  personlig  udødelighed  ikke  afhænger  af 
virkeligheden  af  Jesu  opstandelse,  så  vil  dog  den  fastslåede  kendsgerning,  at 
Han  opstod  af  graven  og  var  sammen  med  sine  disciple,  på  mange  måder 
yde  den  stærkeste  støtte  til  dette  håb. 

Der  er  ingen  grund  til  at  frygte  døden;  den  er  kun  en  hændelse  i  livet.  Den 
er  lige  så  naturlig  som  livet.  Hvorfor  skulle  vi  frygte  den?  Nogle  frygter  den, 
fordi  de  tror,  at  den  er  afslutningen  på  livet,  og  livet  ofte  er  det  dyrebareste 
vi  har.  Evigt  liv  er  menneskets  største  velsignelse. 

Hvis  blot  menneskene  ville  „gøre  Hans  vilje"  i  stedet  for  at  se  håbløst  ned 
i  den  mørke  og  triste  grav,  så  ville  de  vende  deres  øjne  mod  himlen  og  vide, 
at  „Kristus  er  opstanden!" 

Kristus  kom  for  at  forløse  verden  fra  synd.  Han  kom  med  kærlighed  i  sit 
hjerte  til  hvert  enkelt  menneske,  med  forløsning  og  mulighed  for  genfødelse 
for  alle.  Ved  at  vælge  Ham  som  vort  ideal,  skaber  vi  i  os  selv  et  ønske  om 
at  være  som  Han,  at  have  fællesskab  med  Ham.  Vi  opdager  livet,  som  det 
bør  være  og  som  det  kan  være. 

Den  øverste  apostel  Peter,  den  utrættelige  Paulus,  Profeten  Joseph  Smith 
og  andre  sande  disciple  af  den  opstandne  Herre  erkendte  i  Ham  den  enkeltes 
Frelser,  for  sagde  Han  ikke:  „.  .  .  dette  er  min  gerning  og  herlrghed  -  at 
tilvejebringe  udødelighed  og  evigt  liv  for  mennesket"  (Moses  1  :39)?  —  ikke 
at  ofre  den  enkelte  for  den  socialistiske  eller  kommunistiske  stats  forevigelse. 

Medlemmerne  af  Kristi  Kirke  har  pligt  til  at  gøre  den  syndfri  Menneskesøn 
til  deres  ideal.  Han  er  det  eneste  fuldkomne  væsen,  som  nogensinde  har  gået 
på  jorden,  det  største  eksempel  på  ædelhed,  gudlignende  af  natur,  fuld- 
kommen i  sin  kærlighed,  vor  Forløser,  vor  Frelser,  vor  Evige  Faders  ube- 
smittede Søn,  Lyset,  Livet,  Vejen. 

Af  hele  min  sjæl  ved  jeg,  at  døden  er  overvundet  af  Jesus  Kristus. 

Fordi  vor  Forløser  lever,  skal  vi  også  leve! 

Opstandelsen 

AF  ÆLDSTE  STERLING  W.  SILL 
Assistent  til  De  Tolvs  Råd 


Det  største  af  alle  vore  menneskelige  begreber 
har  at  gøre  med  personlighedens  udødelighed  og  den 
menneskelige  sjæls  evige  herlighed.  Gud,  som  er 
ophavsmanden  til  livet,  er  også  ophavsmanden  til  et 
guddommeligt  program  for  vor  evige  fremgang  og 
lykke.  Og  programmet  mister  kun  muligheden  for  at 
gå  i  opfyldelse,  hvis  vi  undlader  at  gøre  vor  del.  Den 
kendsgerning,  at  vi  ikke  forstår  alle  enkelthederne, 
bør  ikke  forhindre  os  i  at  være  trofaste  og  lydige,  da 
ingen  i  virkeligheden  kender  ret  meget  til  noget  som 
helst.  Vi  forstår  ikke  vor  egen  fødsel  eller  livet  eller 
døden.  Nogle  har  sagt,  at  de  ville  ikke  tro  noget,  som 
de  ikke  forstod,  men  denne  filosofi  sætter  en  så 
stærk  grænse  for  de  ting  vi  kan  tro  på,  at  ethvert 
virkelig  godt  resultat  bliver  umuligt. 

En  af  de  mest  dybsindige  udtalelser,  Jesus  kom 
frem  med,  var  den  erklæring,  hvor  Han  sagde:  „Alting 
er  muligt  for  den,  som  tror."  Hvis  et  menneske  tror 
på  sundheds-  og  ernæringslovene,  kan  han  få  store 
velsignelser,  selv  om  han  måske  ikke  forstår  alle  de 
processer  de  omfatter.  Man  kan  have  nytte  af  lys, 
kraft  og  varme  uden  at  forstå  ret  meget  om  elektri- 
citet. 

Vi  hædrer  Sir  Isaac  Newton,  fordi  han  opdagede 
loven  om  tyngdekraften,  og  dog  er  selve  tyngdekraf- 
ten endnu  ikke  blevet  opdaget.  Vi  har  blot  opdaget 
nogle  af  de  ting,  som  tyngdekraften  udfører.  Ingen 
kan  i  virkeligheten  forstå  elektricitet  eller  solskin 
eller  hvordan  græsset  gror.  Vi  forstår  ikke,  hvorledes 
vort  sind  virker,  eller  hvorledes  cellerne  i  vort  legeme 
fornyer  sig.  Vi  opdagede  ikke  engang  vor  egen  blod- 
cirkulation før  Harvey's  tid  for  omkring  300  år  siden. 
Selv  nu  er  det  aldrig  lykkedes  den  klogeste  viden- 
skabesmand  med  det  bedst  udstyrede  laboratorium 
at  skabe  et  dødt  blodlegeme  eller  lave  et  agern  som 


kan  gro.  Heller  ingen  kan  skabe  liv  eller  forhindre 
død.  En  af  de  dyrebareste  ting  der  eksisterer,  er  livet, 
og  en  af  de  vigtigste  begivenheder  i  livet  er  døden. 

Døden  er  porten  til  udødelighed.  I  sandhed,  døden 
er  ikke  et  uheld  eller  en  fejltagelse.  Den  er  en  del  af 
Guds  program,  hvor  ånden  og  legemet  bliver  midler- 
tidigt adskilt,  som  forspil  til  åndens  endelige  rensning 
og  udvikling  før  legemets  opstandelse  og  sjælens 
ophøjelse.  Fordi  vi  tænker  på  døden  og  nogle  af  de 
ting,  der  er  forbundet  med  den,  som  noget  ubehage- 
ligt, afslår  vi  ofte  at  yde  dem  den  rette  opmærksom- 
hed. Og  kun  hvis  vi  tænker  tilstrækkeligt  på  døden, 
kan  vi  virkelig  forberede  os  til  den.  Døden  hører  ikke 
op  med  at  eksistere,  blot  fordi  man  ignorerer  den.  Vi 
kan  selv  have  meget  stor  gavn  af  at  have  en  virkelig 
tro  på  alle  Guds  love,  herunder  legemets  bogstave- 
lige opstandelse.  Og  vi  kan  i  sandhed  ikke  vente  med 
at  tro  på  opstandelsen,  indtil  alle  de  processer  den 
omfatter  forstås  fuldtud.  Det  mest  effektive  redskab 
til  al  vor  fremgang  er  at  have  tro  på  vor  evige  Him- 
melske Fader. 

Der  kan  ikke  være  nogen  tvivl  om  den  kendsger- 
ning, at  de  fleste  af  os  i  fuldt  alvor  undervurderer  Gud. 
Mange  mennesker  tror  ikke  på  Ham,  andre  tror 
næsten  ikke  på  Ham,  da  de  forestiller  sig  Ham  som 
en  eller  anden  mystisk,  uforståelig,  upersonlig  indfly- 
delse, som  de  ikke  kan  opfatte.  Tænk  blot  på,  hvor- 
dan det  ville  hjælpe  os,  hvis  vi  tænker  på  Gud  således 
som  Skriften  beskriver  Ham.  Skriften  hylder  Gud 
som  en  alvis,  alvidende,  almægtige  person,  i  hvis 
billede  vi  er  skabt.  Han  er  vore  ånders  bogstavelige 
Fader,  og  Jesus  Kristus  er  Hans  Enbårne  Søn  i  kødet. 
Gud  er  Skaberen  af  utallige  verdener  med  alle  deres 
love,  undere,  orden  og  skønhed.  Han  er  ikke  alene 
vor  ånds  Fader,  men  Han  har  vore  største  interesser 

for  øje.  Da  Han  skabte  sit  evige  program,  begræn- 
sede Han  ikke  fordelene  til  de  få  ting,  som  vi  tung- 
nemme og  ofte  ulydige  dødelige  enten  kunne  forstå 
eller  leve  op  til. 

Med  al  vor  opblæste  viden  ved  vi  sandsynligvis 
ikke  en  milliontedel  af  hvad  Gud  ved,  vi  forstår  heller 
ikke  blot  en  lille  del  af  de  velsignelser,  Han  har  parat 
til  os.  Paulus  sagde:  „Hvad  intet  øje  har  set  og  intet 
øre  hørt,  og  hvad  der  ikke  er  opkommet  i  noget 
menneskes  hjerte,  hvad  Gud  har  beredt  for  dem, 
der  elsker  Ham."  (1.  Kor.  2:9).  Med  alle  vore  ska- 
vanker og  svagheder,  hvorfor  skulle  vi  da  tvivle  på 
Gud?  Eller  hvorfor  skulle  vi  undlade  at  tro  på  Ham 
eller  ignorere  Ham?  Gud  gør  ikke  noget,  som  er 
skadeligt  eller  lunefuldt  eller  midlertidigt.  Skriften 
fremhæver,  at  „alt  hvad  Gud  gør  skal  vare  for  evigt." 
Til  trods  for  Hans  ord  og  til  trods  for  vor  egen  fornuft 
forestiller  vi  os  alligevel,  at  en  kort  dødelighed,  fyldt 
med  besværligheder,  er  alt  hvad  der  findes  i  livet. 
Følgelig  lever  vi  i  henhold  til  dette  og  gør  ofte  meget 
lidt  for  at  fremme  det  program,  som  vor  ophøjede, 
evige  Fader  har  udkastet  for  de  børn,  som  Han  elsker. 

Nogle  mennesker  tænker  slet  ikke  på  det  evige 
liv,  hverken  på  den  ene  eller  den  anden  måde.  Nogle 
forestiller  sig,  at  vi  for  altid  vil  være  berøvet  de 
fantastiske  skabninger,  som  vi  kalder  vore  legemer, 
vore  personligheder,  vore  følelser  og  vore  hukom- 
melser. Andre  tror,  at  vi  vil  blive  som  en  masse  små 
regndråber,  som  alle  bliver  kastet  i  et  fælles  hav, 
hvor  al  individuel  identitet  vil  gå  tabt.  En  eller  anden 
har  spurgt:  „Hvilken  slags  skabning  tror  vi  i  det  hele 
taget  at  Gud  er?  Hvorledes  kunne  vi  tro,  at  Han  ville 
skabe  menneskelige  sjæle,  give  dem  forstand  til  at 
tænke  med,  hjerte  til  at  elske  med,  hænder  at  arbejde 
med,  og  så  lade  tiden  skylle  dem  alle  bort,  som  om 
de  overhovedet  ikke  havde  nogen  værdi?"  En  sådan 
tanke  er  utrolig  og  komplet  uværdig  for  et  så 
vidunderligt  væsen  som  vor  evige  Himmelske  Fader. 

Vi  venter,  at  vore  små  børn,  som  ikke  har  nogen 
erfaring  og  forståelse,  skal  tage  imod  råd  fra  deres 
klogere  og  mere  erfarne  forældre.  Hvis  et  fem-årigt 
barn  insisterer  på  at  gå  sine  egne  veje,  ville  vi  vente 
at  han  skulle  komme  i  fortræd.  Eller  hvis  han  skulkede 
fra  skole  eller  var  ulydig  mod  sundhedslovene,  kunne 
vi  forudsige  en  urentabel  fremtid  for  ham.  Hvad  om 
vi  med  fuld  tillid  til  Gud  forsøger  at  finde  ud  af  så 
meget  vi  kan  om  den  uhyre  opmuntrende  tanke,  at 
der  er  en  personlig,  bogstavelig,  legemlig  opstan- 
delse? For  vi  kan  opnå  alle  Guds  velsignelser,  hvis  vi 
udviklertilstrækkelig  tro  til  at  leve  op  til  dem. 

For  det  første  får  vi  at  vide,  at  der  findes  flere 
slags  opstandelser.  Der  er  de  retfærdiges  opstan- 
delse og  der  er  de  uretfærdiges  opstandelse,  og  der 
er  mange  grader  derimellem.  Angående  dette  sagde 


Jesus:  „.  .  .  den  time  kommer,  da  alle  de,  som  er  i 
gravene,  skal  høre  Hans  røst,  og  de  skal  gå  frem:  de, 
som  har  gjort  det  gode,  for  at  opstå  til  liv,  men  de, 
som  har  øvet  det  onde,  for  at  opstå  til  dom."  (Johs. 
5:29)  Alle,  både  gode  og  onde,  vil  opstå.  „Thi  lige- 
som alle  dør  i  Adam,  således  skal  også  alle  levende- 
gøres i  Kristus",  (1.  Kor.  15:22)  men  hvis  vi  lever 
på  den  rigtige  måde,  kan  vi  forbedre  vor  personlige 
opstandelses  kvalitet.  I  Brevet  til  Hebræerne  omtalte 
apostlen  Paulus  nogle,  som  gjorde  visse  ting,  „for 
således  at  opnå  en  bedre  opstandelse",  og  i  en  tale 
til  korinterne  påpegede  han,  at  nogle  ville  opstå  til 
solens  herlighed,  nogle  til  månens  herlighed  og  nogle 

til  stjernernes  herlighed,  og  så  sagde  han:  stjerne 

er  forskellig  fra  stjerne  i  glans.  Således  er  det  også 
med  de  dødes  opstandelse."  (I.Kor.  15:41 — 42) 

I  en  åbenbaring  fra  vore  dage  får  vi  at  vide,  at 
hvis  vi  tilfulde  efterlever  Evangeliets  lov,  kan  vi  blive 
celestiale  ånder  med  magt  til  at  opstå  med  celestiale 
legemer.  Vi  synes  måske,  at  legemet  er  temmelig 
vidunderligt  som  det  er,  men  Paulus  siger:  „Hvad  der 
sås  i  forkrænkelighed,  opstår  i  uforkrænkelighed; 
hvad  der  sås  i  vanære,  opstår  i  herlighed;  hvad  der 
sås  i  svaghed,  opstår  i  kraft;  der  sås  et  sjæleligt 
legeme,  der  opstår  et  åndeligt  legeme."  Hvis  vi  ikke 
helt  kan  forstå,  hvorledes  dette  er  muligt,  så  prøv 
blot  at  forstå,  hvorledes  Gud  allerførst  på  så  virk- 

ningsfuld  måde  kunne  samle  dette  store  mesterværk 
af  kød  og  blod,  ben  og  væv,  intelligens  og  fornuft, 
opfattelsesevne  og  personlighed.  Når  selv  et  svagt, 
dødeligt  menneske  kan  udføre  så  vidunderlige  ting 
som  vi  ser  omkring  os  hver  dag,  hvorfor  skulle  vi  så 
sætte  grænser  for  Guds  evne  til  at  gøre  som  Han 
har  lovet? 

Vi  har  foran  os  eksemplet  med  Jesu  opstandelse 
med  mange  mennesker  til  at  bevidne  den.  Men  efter 
Jesu  opstandelse  var  der  mange  andre,  som  også 
opstod.  Skriften  siger:  „Og  gravene  åbnede  sig,  og 
mange  af  de  hensovede  helliges  legemer  opstod,  og 
de  gik  ud  af  gravene  og  kom  efter  Hans  opstandelse 
ind  i  den  hellige  stad  og  viste  sig  for  mange."  (Matt. 
27:52 — 53).  Den  første  opstandelse  begyndte  for 
over  nitten  hundrede  år  siden  og  vil  afsluttes,  når 
Kristus  kommer  i  sin  herlighed  for  at  regere  på  jorden 
i  de  tusind  år.  Når  Han  kommer,  vil  de  som  har  levet 
et  retfærdigt  liv,  blive  bortrykket  for  at  møde  Ham. 
(I  Tess.  4:17)  Og  Johannes  siger:  „De  blev  levende 
og  blev  konger  med  Kristus  i  tusinde  år.  (De  andre 
døde  blev  ikke  levende,  før  de  tusinde  år  var  til  ende). 
Dette  er  den  første  opstandelse.  Salig  og  hellig  er 
den,  som  har  del  i  den  første  opstandelse!  dem  har 
den  anden  død  ingen  magt  over,  men  de  skal  være 
Guds  og  Kristi  præster  og  være  konger  med  Ham  i 
de  tusinde  år."  (Åbenb.  20:5—6)  De,  som  ikke  har 
gjort  sig  fortjent  til  de  retfærdiges  opstandelse,  må 
vente  til  de  uretfærdiges  opstandelse,  som  vil  finde 
sted  efter  Tusindårsriget. 

Et  af  vore  største  problemer  med  hensyn  til  at  tro 
på  opstandelsen,  kommer  sandsynligvis  først  og 
fremmest  af,  at  vi  ikke  forstår  vore  legemers  betyd- 
ning. Til  trods  for  den  kendsgerning  at  det  menneske- 
lige legeme  er  Guds  største  mirakel,  er  der  nogle 
mennesker,  som  har  forkyndt  at  de  fik  deres  legemer 
som  en  eller  anden  slags  straf.  De  tror,  at  de  var 
tænkt  som  et  fængsel,  og  at  legemets  død  er  en 
velkommen  befrielse  for  ånden.  Men  hvis  et  dødeligt 
legeme  ikke  var  nødvendigt,  ville  det  aldrig  være 
blevet  skabt  oprindeligt.  Hvis  opstandelsen  ikke  var 
nødvendig  for  evigheden,  ville  den  aldrig  være  blevet 
indstiftet.  Hvis  et  legeme  ikke  var  nødvendigt  for  Gud 
Faderen,  ville  Guds  Søn  aldrig  være  opstået.  Jesu 
opstandelse  var  ikke  blot  for  at  tilfredsstille  en  eller 
anden  midlertidig  bekvemmelighed.  Jesus  mistede 
ikke  sit  legeme  efter  sin  opstandelse.  Det  fordam- 
pede ikke,  det  udvidede  sig  heller  ikke  på  en  eller 
anden  mystisk  måde  for  at  opfylde  det  umådelige 
rum.  Gud  er  ikke  en  ufattelig  masse  uden  legeme, 
personlighed,  følelser  eller  form.  Åbenbaring  i  vore 
dage  bekræfter  Bibelens  lærdomme  om,  at  Gud  er 
vor  Himmelske  Fader,  og  at  vi,  Hans  børn,  ligner  den 
Fader,  i  hvis  billede  vi  blev  skabt.  Men  Faderen  og 


Sønnen  har  begge  igen  vist  sig  på  denne  jord  i  denne 
sidste  dages  forvaltning,  og  vi  ved,  at  de  hver  for  sig 
er  et  personligt  herliggjort  væsen.  Et  vers  i  vore 
dages  Skrift  siger:  „Faderen  har  et  legeme  af  kød  og 
ben,  lige  så  følbart  som  et  menneskes.  Ligeså  har 
Sønnen.  Men  den  Helligånd  har  ikke  et  legeme  af  kød 
og  ben,  men  er  en  person,  der  består  af  ånd."  (L.  &  P. 
1 30 :  22) 

Til  trods  for  åndens  ufuldkommenhed  i  sig  selv, 
er  der  dog  nogle,  som  insisterer  på  at  berøve  Gud 
selv  Hans  legeme.  Nogle  vil  reducere  vor  Himmelske 
Fader  til  en  ånd  eller  gøre  Ham  til  blot  en  påvirkning. 
En  har  beskrevet  Ham  som  et  evigt  princip.  Hvordan 
ville  du  synes  om  at  miste  dit  legeme  eller  en  del  af 
det  eller  blive  blot  en  påvirkning  eller  et  evigt  princip? 
Nogle  fornægter  Herrens  ord  ved  at  påberåbe  sig 
uvidenhed,  men  selv  da  indvikler  vi  os  i  nogle  meget 
alvorlige  problemer.  Det  synes  ikke  at  bekymre  os 
altfor  meget,  at  vi  ikke  forstår  vitaminer  eller  elektri- 
citet eller  solskin,  og  vi  er  alligevel  ivrige  efter  at 
gøre,  hvad  der  er  nødvendigt  for  at  drage  fordel  af 
disse  ting.  Og  hvis  Gud  kan  skabe  os  fra  begyndel- 
sen, kan  vi  være  sikre  på,  at  Han  har  evne  til  at  holde 
sine  løfter  om,  at  vi  skal  opstå. 

For  nogen  tid  siden  sagde  dr.  Wernher  Von  Braun: 
„Mange  mennesker  synes  at  føle,  at  videnskaben  på 
en  eller  anden  måde  har  gjort  religiøse  ideer  ube- 
timelige eller  gammeldags."  „Men",  sagde  han,  „jeg 
tror  at  videnskaben  har  en  virkelig  overraskelse  til 
de  skeptiske.  Videnskaben  fortæller  os  f.eks.  at  intet 
i  naturen,  selv  ikke  den  allermindste  partikel,  kan 
forsvinde  uden  et  spor.  Naturen  kender  ikke  tilintet- 
gørelse, alt  hvad  den  kender  er  forvandling.  Og  hvis 
Gud  anvender  dette  grundprincip  på  de  allermindste 
og  ubetydeligste  dele  at  sit  univers,  er  det  så  ikke 
sund  fornuft  at  antage,  at  Han  også  anvender  det  på 
den  menneskelige  sjæl?  Det  tror  jeg  det  er.  Og  alt 
hvad  videnskaben  har  lært  mig  og  stadig  lærer  mig, 
styrker  min  tro  på  at  vor  åndelige  eksistens  fort- 
sætter efter  døden.  For  intet  forsvinder  nogensinde 
uden  et  spor." 

En  dag  vil  enhver  af  os  nå  til  den  tid  og  det  sted, 
hvor  denne  store  begivenhed  vil  blive  virkelighed  og 
en  personlig  erfaring  for  os.  Hvor  taknemmelige  vil  vi 
da  være,  hvis  vi  har  gjort  os  fortjent  til  de  højeste 
velsignelser  i  de  retfærdiges  opstandelse.  William 
James  sagde  engang,  at  „det  bedste  argument  til 
gunst  for  evigt  liv  er,  at  der  eksisterer  et  menneske, 
som  fortjener  det."  Vort  vigtigste  ansvarerat  gøre  os 
fortjent  til  en  celestial  opstandelse,  og  så  vil  Gud 
sørge  for  resten.  Så  vil  den  rene  ånd  flyde  i  vore  årer. 
Vi  vil  være  som  Gud  og  vil  leve  for  evigt  sammen  med 
Ham  i  Hans  rige.  Må  Han  velsigne  vort  liv  så  vi  kan  nå 
dette,  beder  jeg  i  Jesu  Kristi  navn.  Amen. 

rxarens  blik  faldt  på  det  brev,  som  Jody  havde  lagt 
på  kommoden  dagen  før,  og  som  hun  helt  havde  glemt  at 
læse.  „Det  er  en  seddel  fra  lærerinden",  havde  Jody  for- 
klaret, idet  hun  trak  sig  tilbage  til  sit  eget  værelse  og  til 
sin  ensomhed.  Karen  spekulerede  over,  hvor  længe  det 
skulle  vare,  før  Jody  ville  blive  „normal"  igen.  Eller  var 
det  under  de  foreliggende  omstændigheder  virkelig  „nor- 
malt", at  hun  opførte  sig  således.  Trods  alt,  hvad  hun  havde 
læst,  og  alle  de  diskussioner,  hun  havde  deltaget  i,  havde 
hun  aldrig  kunnet  udforske  et  barns  sorg,  når  det  stilles 
ansigt  til  ansigt  med  døden.  Hvor  længe  kunne  et  barn 
sørge?  Karen  rev  konvolutten  op  og  læste: 

„Kære  fru  Wilson  —  Jeg  vil  være  Dem  taknemmelig, 
hvis  De  vil  komme  hen  til  mig,  så  snart  det  er  Dem  muligt, 
mellem  12  :  30  og  13  :  00  -  eller  efter  skoletid  —  hvad  der 
nu  passer  Dem  bedst.  Med  venlig  hilsen,  Mary  Jackson." 

Så  snart  det  er  Dem  muligt 

.  .  .  Frøken  Jackson  vidste  besked  med  Art's  død  og 
ville  ikke  bede  om  en  samtale,  hvis  ikke  det  var  tvingende 
nødvendigt.  Måske  var  det  galt  med  Jody's  aritmetik  igen. 
Art  havde  altid  hjulpet  hende  med  problemerne,  tænkte 
Karen.  Hun  måtte  hellere  gå  hen  til  skolen  endnu  idag. 
Hvis  Jody  trængte  til  hjælp  til  lektierne,  ville  hun  hjælpe 
hende;  hun  måtte  være  både  fader  og  moder  til  barnet. 

Karen  havde  prøvet  at  holde  sig  tapper  over  for  Jody. 
Netop  fordi  børn  er  så  påvirkelige  og  sommetider  viser  en 
forbavsende  hukommelse,  havde  Karen  bestræbt  sig  for 
at  hindre,  at  Jody  ophobede  alt  for  mange  sørgelige  minder 
fra  denne  tragiske  periode,  selv  om  det  betød,  at  hun  måtte 
smile,  når  hendes  hjerte  græd,  og  tale,  når  hun  havde  mest 
lyst  til  at  græde.  Jody  havde  trukket  sig  tilbage  næsten 
fra  det  øjeblik,  hendes  fader  døde;  hun  spiste  sine  måltider 
i  tavshed,  og  gik  så  ind  på  sit  værelse  eller  i  skole.  Men  nu 
havde  Karen  bestemt  sig  til  at  søge  noget  arbejde;  de 
skulle  genoptage  livet  sammen,  de  to.  Karen  var  virkelig 
taknemmelig  for,  at  hun  havde  Jody.  Hun  ville  have  adop- 
teret et  barn  til.  Børn  bør  have  brødre  og  søstre,  men  Art's 
dårlige  helbred  havde  holdt  hende  tilbage  fra  at  lægge 
mere  ansvar  på  ham.  Hun  smilede  svagt;  en  antydning  af 

Dybt  i  mit  hjerte 

glæde  banede  sig  vej  til  hendes  sorgfulde  hjerte  ved 
tanken  om  det  smukke  forhold,  der  havde  været  mellem 
Art  og  Jody. 

Da  Karen  2  timer  senere  var  på  vej  hen  til  skolen,  gik 
hun  og  tænkte  på  de  timer,  Art  og  Jody  havde  haft  sammen 

under  hjemmearbejdet.  Som  lærer  havde  Art  tilbragt  det 
meste  af  sit  liv  som  voksen  sammen  med  børn,  og  han 
nærede  dyb  kærlighed  til  dem.  For  Jody  havde  han  været 
fader,  lærer,  rådgiver  og  kammerat.  Nu  følte  Karen  sig 
uegnet  til  at  udfylde  de  mange  tomme  pladser,  der  var 
blevet  i  Jody's  hjerte  ved  hans  død.  Frøken  Jackson  ville 
sikkert  fortælle  hende,  at  Jody  ikke  arbejdede  tilfredsstil- 
lende i  skolen.  Men  hvad  kan  man  forvente  af  et  barn, 
som  lige  har  mistet  sin  fader? 

Men  frøken  Jackson  havde  intet  at  bebrejde  Jody  med 
hensyn  til  hendes  skolearbejde.  „Men  det  er  mærkeligt", 
sagde  lærerinden,  og  hendes  panderynker  blev  endnu 
dybere,  „som  barnet  helt  har  trukket  sig  tilbage  fra  alle  de 
andre." 

„Havde  De  ikke  ventet  det?"  —  Karen  fortrød  øjeblikke- 
ligt sin  irritation. 

„Nej!"  Lærerinden  så  åbent  og  frimodigt  på  hende. 
„Dette  er  Deres  barns  første  møde  med  døden;  men  jeg 
har  set  mange  børn  under  lignende  omstændigheder. 
Ingen  af  dem  har  opført  sig  sådan.  Det  er  ikke  naturligt 
efter  så  mange  ugers  forløb.  Børn  i  den  alder  kan  alminde- 
ligvis ikke  modstå  det  dragende  ved  livet.  Hun  burde  være 
ude  og  lege  med  sine  veninder  i  stedet  for  at  trække  sig 
ind  i  sig  selv,  som  hun  åbenbart  gør  i  øjeblikket." 

„Jamen,  de  stod  hinanden  meget  nær,  Jody  og  hendes 
fader."  Karen  havde  den  mærkeligste  fornemmelse  af,  at 
hun  var  ved  at  strides  med  sig  selv.  Uvillig  til  at  udtale 
sig  om  sin  egen  bekymring  over,  at  Jody  afsondrede  sig, 
hun  var  oven  i  købet  bange  for  at  indrømme  det,  var  hun 
nu  indforstået  med,  at  der  var  noget  mærkeligt  ved  Jody's 
opførsel.  Skulle  man  ikke  tro,  at  når  et  barn  mister  den  ene 
af  sine  forældre,  vil  det  knytte  sig  nærmere  til  den  anden? 

„Vi  havde  sådan  et  godt  forhold  til  vores  datter",  sagde 
Karen  stille,  idet  hun  rejste  sig  og  begyndte  at  trække 
handskerne  på.  „Vor  datter  er  adopteret  af  os.  Et  adop- 
teret barn  er  sommetider  mere  velkomment  og  højere 
elsket  end  et,  man  selv  har  fået.  Tror  De  ikke  det?" 

„Jeg  er  vis  på,  at  De  holder  meget  af  Deres  barn." 
Frøken  Jackson  rejste  sig  også.  „Jeg  håber,  det  vil  lykkes 
Dem  at  få  hende  ud  af  dette  forfærdende  tungsind." 

Forfærdende  tungsind 

...  De  ord  optog  fuldstændig  hendes  tanker,  medens 
hun  gik  hjem.  Utroligt,  at  den  beskrivelse  skulle  passe  på 
hendes  ellers  så  glade,  muntre  og  lykkelige  pige.  Utroligt 
også,  at  Jody  ikke  havde  klynget  sig  til  sin  moder  i  disse 
uger.  I  begyndelsen  havde  Karen  slet  ikke  lagt  mærke  til 
det,  alt  for  optaget  som  hun  var  af  sin  egen  sorg.  Senere 
havde  hun  prøvet  at  overbevise  sig  selv  om,  at  det  blot 
var  noget  forbigående.  Hvem  siger  også,  at  lærerinden 
vidste  alting?  Der  findes  børn,  der  mister  deres  fader  den 
ene  dag  og  er  ude  at  lege  den  næste  —  men  ikke  Jody.  Ikke 
hendes  flittige,  intelligente,  kærlige  Jody. 

Men  noget  måtte  der  gøres.  Skulle  hun  spørge  direkte: 
„Jody,  hvorfor  holder  du  dig  væk  fra  mig?"  Hun  var  lige  fra 
begyndelsen  gået  den  direkte  vej.  Barnet  vidste,  at  hun 
var  adopteret.  Karen  talte  frit  og  ofte  om  det,  selv  om  det 
havde  fremkaldt  heftig  kritik  fra  visse  sider,  især  fra  hendes 
veninde  Henny,  som  selv  var  moder  til  to  adopterede  børn. 


Karen  prøvede  at  skubbe  tanken  om  Henny  tilside,  fordi 
hendes  afvisende  og  kølige  væsen  i  den  sidste  tid  stadig 
rørte  ved  et  ømt  punkt.  Da  Jody  havde  spurgt:  „Hvorfor 
kommer  tante  Henny  aldrig  mere?",  havde  Karen  svaret: 
„Fordi  hun  er  flyttet  så  langt  væk."  Men  seks  husblokke 
kan  vel  næppe  betegnes  som  „langt  væk" . 

Karen  kunne  stadig  ikke  forstå  Henny's  holdning.  „Men 
hvorfor  må  man  ikke  tale  åbenlyst  om  adoption?"  havde 
Karen  spurgt.  „Det  er  da  et  problem,  alle  vi  har,  som  har 
adoptivbørn." 

„Det  er  ikke  noget  problem!"  indvendte  Henny.  „Jo, 
børnene  bør  have  det  at  vide,  men  man  skal  ikke  komme 
frem  med  det  ved  enhver  lejlighed!  Du  behandler  dette, 
som  du  ville  behandle  et  hvilket  som  helst  delikat  emne; 
men  det  er  da  ikke  nødvendigt  at  tale  om  det  hele  tiden. 
Jeg  bryder  mig  i  hvert  fald  ikke  om,  at  mine  børn  alt  for  tit 
bliver  mindet  om,  at  de  er  adoptivbørn." 

De  var  altså  ikke  enige  på  det  punkt,  men  var  det  derfor 
nødvendigt  at  bryde  et  venskab?  Karen  havde  ikke  været 
helt  klar  over,  hvor  meget  hun  savnede  sin  veninde,  før 
Henny  kom  og  besøgte  hende,  da  Art  var  død.  Men  hvis 
Karen  havde  håbet  på,  at  de  skulle  genoptage  deres 
tidligere  forbindelse,  så  tog  hun  fejl.  Dage  blev  til  uger  — 
men  Henny  kom  ikke  igen. 

Karen  kunne  ikke  lige  bestemt  huske,  hvornår  hun 
første  gang  havde  diskuteret  sagen  om  adoption  med  Jody, 
men  hun  erindrede  én  dag,  da  Jody,  som  på  det  tidspunkt 
var  6  år,  havde  spurgt,  da  de  sad  ved  middagsbordet:  „Er 
det  rigtigt,  at  fru  Nordahl  inde  ved  siden  af  har  et  lille  barn, 
der  vokser  under  hendes  hjerte?" 

„Ja,  det  er  rigtigt  nok" ,  svarede  Karen. 

„  Er  det  også  der,  jeg  kom  fra  —  inden  i  dig?" 

„Nej,  lille  skat,  jeg  adopterede  dig  jo,  det  ved  du  nok." 

„Hvorfor  voksede  jeg  ikke  inden  i  dig?" 

„Af  en  eller  anden  grund  kunne  der  ikke  vokse  nogen 
lille  baby  inden  i  mig.  Kan  du  huske,  da  vi  ordnede  haven 
og  såede  gulerødder  og  ærter  og  plantede  tomater?  Dervar 
noget,  der  voksede  op,  og  der  var  noget,  der  ikke  voksede 
op.  Sommetider  kan  baby'er  vokse  i  en  mor,  og  somme- 
tider kan  de  ikke.  Da  du  jo  altså  ikke  voksede  i  mig,  så  gik 
jeg  hen  på  det  hospital,  jeg  fortalte  dig  om;  det  er  der,  hvor 
der  er  baby'er,  hvis  mødre  ikke  kan  beholde  dem,  og  så 
tog  jeg  den  allerpæneste  og  allersødeste  baby  —  det 
var  dig!" 

„Mor,  må  jeg  få  en  kage  til?" 

Der  er  tider  i  ens  liv  —  reflekterede  Karen  —  hvor  der 
dukker  minder  op,  som  egentlig  ikke  har  nogen  forbindelse 
med  det  tilfælde,  der  får  dem  til  at  dukke  op.  Hvorfor  kom 
hun  nu  til  at  tænke  på  den  sørgelige  dag,  da  Buller,  deres 
hund,  blev  kørt  over  af  en  bil  og  efterlod  sig  et  kuld 
hvalpe  på  fire,  der  var  to  uger  gamle?  „Hvad  skal  der  nu 
ske  med  hvalpene?"  havde  Jody  sønderknust  og  grædende 
spurgt. 

„Jeg  vil  sende  dem  hen  på  dyrehospitalet,  hvor  de  vil 
blive  plejet  godt,  indtil  man  finder  nogle  familier,  som 
elsker  hundehvalpe,  og  som  vil  have  dem." 

„Det  er  ligesom  med  mig!  Den  mor,  der  fik  mig,  døde 
hun?  De  baby'er  på  hospitalet  dør  deres  mor,  ligesom 
Buller  døde?" 

„Nej,  ikke  altid,  min  søde  pige.  Sommetider  dør  de. 
Sommetider  er  mødrene  alt  for  syge  til  at  de  kan  passe 
baby'er,  og  sommetider  har  de  ingen  far.  En  baby  skal  have 
en  mor  og  en  far,  der  kan  elske  hende  og  passe  på  hende. 
Det  er  det,  man  kalder  for  en  familie:  en  far,  en  mor  og  et 
barn." 

Karen  låste  døren  op  og  gik  ind  i  huset;  hun  var  klar 
over,  at  der  ikke  blev  noget  af  at  søge  arbejde  idag.  Helt 
tilbage  i  bevidstheden  var  der  nogle  tanker,  der  pinte.  Hun 
var  nødt  til  at  gennemgå  Art's  skab  og  afhænde  hans  tøj. 
Hver  gang  hun  kom  i  tanker  om  det,  kunne  hun  alligevel 
ikke  få  sig  til  det,  men  det  skulle  jo  gøres.  Måske  kunne 
hun  gøre  det  imorgen,  når  Jody  var  gået  i  skole.  Hun  måtte 
ikke  lade  Jody  se  hendes  sorg;  hun  skulle  være  rolig  og 
tapper  over  for  barnet.  Hvis  hun  skulle  græde,  måtte  hun 
gøre  det  om  natten,  når  hun  kunne  presse  ansigtet  ned  i 
puden. 

Ved  Art's  skrivebord  tog  hun  de  kondolencekort  op, 
som  hun  endnu  ikke  havde  takket  for.  Ti  års  undervisning 
på  én  skole  giver  en  hel  del  elever,  og  Art's  kærlighed  til 
sine  elever  var  resulteret  i  fortsat  venskab  med  dem.  Hun 
tog  et  af  kortene  op,  men  i  stedet  for  ordene  på  det  så  hun 
sin  datters  bedrøvede  ansigt.  Hvordan  skulle  hun  bære 
sig  ad  med  at  holde  sin  fortvivlelse  for  sig  selv?  Bekymret 
stirrede  hun  ud  af  vinduet,  indtil  hendes  blik  standsede  ved 
naboen,  fru  Nordahl,  som  var  frugtsommelig,  og  som  gik 
en  tur  i  haven  med  sin  4-årige  søn.  En  tanke  havde  allerede 
halvvejs  taget  form  hos  hende,  da  hun  forlod  skrivebordet 
og  gik  ind  til  fru  Nordahl.  Lidt  tøvende  forelagde  hun 
hende  sit  problem,  og  sammen  blev  de  enige  om,  at  de 
skulle  se  at  få  Jody  ud  af  huset  den  eftermiddag.  „Jeg 
håber,  det  går",  sagde  fru  Nordahl. 

„Tak,  skal  De  have,  fordi  De  vil  hjælpe  mig." 

Nu  stod  hun  ved  vinduet  og  iagttog  Jody,  der  kom 
slentrende  hen  ad  gaden,  indtil  fru  Nordahl  kaldte  på 
hende.  De  udvekslede  nogle  ord,  og  med  et  smil  skyndte 
Jody  sig  hjem. 

„Mor",  råbte  hun,  „fru  Nordahl  vil  gerne  have,  at  jeg 
passer  lidt  på  Poul.  Hun  er  træt  og  vil  så  gerne  hvile  sig 
lidt.  Må  jeg?" 

„Selvfølgelig.  Men  drik  lige  din  mælk  først." 

Ved  bordet  studerede  Karen  Jody's  ansigt,  som  ganske 
langsomt  begyndte  at  miste  sit  ivrige  udtryk  og  antage 
det  spekulative,  ulykkelige  udtryk,  det  havde  haft  i  over 
en  måned.  „Bliver  damer  altid  trætte,  når  de  skal  have 
baby'er?" 

„Det  meste  af  tiden."  Åh,  om  du  dog  ville  stille  nogle 
flere  spørgsmål,  tænkte  Karen.  Sig  noget,  lige  meget 
hvad!  Træk  dig  ikke  tilbage  fra  mig,  skattepige! 

„Mor,  jeg  kan  godt  huske  dengang  fru  Nordahl  skulle 
have  Poul,  og  du  sagde  til  mig,  at  baby'en  lå  under  hendes 
hjerte." 

„Ja,  for  det  er  der,  baby'er  vokser." 

Jody  rejste  sig  langsomt  og  gik  hen  imod  døren.  Uden 
et  ord  eller  et  blik  tilbage  gik  hun  ud.  Karen  stirrede  efter 
hende,  ulykkelig,  forvirret,  fuldstændig  rådvild.  Hvad  er 
der  hændt  mit  barn?  Hun  undgår  mig!  Hun  har  ikke  tillid 
til  mig! 

Hun  tvang  sig  til  at  gå  hen  til  Art's  skrivebord,  hvor 


hun  gav  sig  til  at  besvare  kondolencehilsenerne,  indtil 
det  blev  mørkt.  Hun  lagde  to  bøffer  på  panden,  dækkede 
op  til  to  ude  i  køkkenet  og  kiggede  ud  ad  vinduet,  om 
Jody  snart  kom.  Der  var  ingen  ude  i  haven.  Hun  lavede 
en  salat,  som  Jody  godt  kunne  lide,  kom  den  i  en  skål  og 
kiggede  ud  igen.  Tøvende  rakte  hun  op  på  hylden  efter 
en  pose  kartoffelmos,  men  satte  den  så  tilbage  igen, 
forlod  køkkenet  og  gik  over  til  naboen.  Hun  måtte  ikke 
se  så  nedslået  ud.  Langsomt  gik  hun  over  vejen  mellem 
de  to  huse.  Hun  bankede  på  og  trådte  ind  i  køkkenet.  Fru 
Nordahl  sad  i  en  gyngestol  og  læste  højt  for  Poul. 

„Hvor  er  Jody",  spurgte  Karen. 

„Er  hun  ikke  inde  hos  Dem?  Det  er  da  cirka  en  halv 
time  siden,  hun  gik." 

En  bølge  af  ængstelse  skyllede  ind  over  Karen.  Hun 
vendte  sig  halvvejs  mod  døren,  drejede  sig  igen  om  mod 
fru  Nordahl  og  stirrede  på  hende.  „Hun  går  aldrig  nogen 
steder  uden  at  sige  det  til  mig!" 

„Hun  er  måske  gået  ind  til  en  af  naboerne."  Fru 
Nordahl  prøvede  på  at  få  sin  stemme  til  at  lyde  troværdig. 
„Hvorfor  spørger  De  ikke  dem?  Jeg  til  gerne  gå  for  Dem, 
men  .  .  ." 

„Ja,  det  kan  være,  hun  er  der.  Jeg  går  lige  med  det 
samme." 

Hun  ringede  på  hos  en  af  naboerne  og  hos  den  næste, 
indtil  hun  havde  været  alle  huse  igennem  på  begge  sider 
af  gaden,  uden  resultat.  Hun  slæbte  sig  tilbage  til  sit  eget 
hjem,  medens  hun  tænkte,  at  hun  nok  hellere  måtte  ringe 
til  politiet.  Foran  huset  stod  en  bekymret  fru  Nordahl  og 
ventede  på  hende. 

„Hun  er  der  ikke",  sagde  Karen  tonløst. 

Som  hun  nu  gik  hen  mod  døren,  hørte  hun  telefonen 
ringe.  Hun  styrtede  ind  og  tog  den. 

„Karen?  . .  .  Det  er  mig  —  Henny." 

„Ja?"  —  Selv  om  det  var  dejligt  at  høre  fra  Henny,  så 
var  øjeblikket  ikke  lige  til  selskabelig  snak. 

„Jody  er  her." 

Det  var,  som  skulle  benene  knække  under  hende,  men 
hun  tvang  sin  stemme  til  at  lyde  normal.  „Jeg  kunne  ikke 
forstå,  hvor  hun  var  gået  hen.  Jeg  kommer  med  det  samme 
og  henter  hende." 

„Jeg  skal  nok  følge  hende  hjem,  hvis  du  vil  have  det. 
Tom  er  hjemme,  så  jeg  kan  tage  af  sted  med  det  samme." 

Karen  lagde  røret  på  og  faldt  befriet  om  i  en  stol.  Helt 
afslappet,  som  havde  al  styrkte  forladt  hende,  sad  hun 
der  i  det  stille,  mørke  hus  og  prøvede  at  få  lidt  orden  på 
sine  tanker.  Men  ikke  med  al  sin  tænkning  kunne  hun 
finde  nogen  forklaring  på,  hvorfor  Jody  var  gået  hen  til 
Henny.  En  sagte  banken  på  døren  fik  hende  til  at  springe 
op.  Det  var  fru  Nordahl. 

„Der  blev  ved  med  at  være  mørkt  hos  Dem,  så  jeg 
tænkte  .  . ." 

„Jody  er  henne  hos  min  veninde,  min  gamle  veninde 
Henny  Scott." 

„Scott?  Det  er  jo  det  navn,  som  Jody  bad  mig  om  at 
slå  op  i  telefonbogen.  Hun  ville  også  gerne  have  at  vide, 
hvor  Briggs  Street  ligger.  Hun  vidste  ikke,  at  den  gade 
kun  ligger  seks  husblokke  herfra." 

„Fru  Scott  er  fornylig  flyttet  dertil  —  vi  har  ikke  besøgt 
hende  derendnu." 

Hun  tændte  lyset  i  gangen  for  fru  Nordahl  og  var  glad 
for  igen  at  få  lov  til  at  være  alene  og  søge  at  samle  de 
flygtige  tanker,  der  måske  kunne  væve  hele  denne  for- 
virrende labyrint  til  et  eller  andet  mønster.  Det  kunne 
ikke  tage  så  lang  tid  at  gå  de  seks  blokke;  de  måtte  snart 
være  her,  så  Karen  kunne  få  hele  forklaringen.  Hendes 
utålmodighed  blandede  sig  med  bange  anelser.  På  vagt 
over  for  lyden  af  deres  fodtrin,  var  hun  allerede  ved  døren, 
før  de  kom  op  på  det  første  trappetrin.  I  skæret  fra  lygten 
kunne  hun  se,  at  Jody  havde  grædt,  og  at  Henny's  øjne 
også  var  lidt  fugtige. 

„Jody,  lille  skat!"  Hun  drog  barnet  ind  til  sig.  „Jeg  har 
været  så  bekymret  for  dig!" 

„Karen,  Jody  fik  noget  at  spise  henne  hos  mig,  så 
synes  du  ikke,  hun  skal  have  lov  til  at  gå  ind  på  sit  værelse 
og  klæde  sig  af?" 

„Jo,  det  er  en  god  idé",  svarede  Karen.  „Tag  du  din 
nye  natdragt  på  og  vis  tante  Henny,  hvor  fin  den  er." 

Da  Jody  var  vel  ude  af  stuen,  vendte  hun  sig  med 
angst  i  blikket  mod  Henny.  „Hvad  er  der  sket?" 

„Jeg  ved  virkelig  ikke,  hvordan  jeg  skal  fortælle  dig  det 
nænsomt.  Hun  stod  simpelthen  pludselig  i  døren  og  sagde, 


at  hun  var  løbet  hjemmefra  og  spurgte,  om  hun  måtte  bo 
hos  mig." 

„Hvad  —  hvad  i  alverden  er  det,  du  siger?" 

„Ja,  jeg  blev  lige  så  overrasket,  som  du  nu  bliver.  Jody 
sagde,  at  når  jeg  alligevel  havde  to  adoptivbørn,  så  kunne 
jeg  lige  så  godt  have  tre." 

„Det  forstår  jeg  ikke.  Jeg  forstår  overhovedet  ikke  et 
ord  af  det  hele!" 

„Det  gør  jeg  —  nu.  Jody  fortæller  dig  det  nok  selv. 
Jeg  tror  hellere,  I  to  må  tale  den  sag  igennem  uden  min 
tilstedeværelse.  Og  hvorfor  kommer  du  ikke  hen  til  mig  til 
frokost  imorgen,  det  er  så  længe  siden,  Karen!" 

Karen  skyndte  sig  ind  til  Jody  med  en  endnu  større 
følelse  af  usikkerhed  over  sig  selv,  end  hun  havde  haft 
nogen  sinde,  siden  hun  var  barn.  Jody  sad  på  sengekanten 
og  fumlede  med  silkebåndene  på  den  nye  natdragt. 

„Jody",  sagde  hun,  idet  hun  satte  sig  ved  siden  af 
barnet  og  prøvede  på  at  lade  sin  stemme  lyde  venlig,  selv 
om  hun  mente,  hun  burde  være  vred.  „Hvorfor  løb  du 
hjemmefra?" 

„Fordi  jeg  ikke  ville  tilbage  til  børnehjemmet",  råbte 
hun.  „Du  vil  da  ikke  sende  mig  tilbage,  vel?" 

Karen  strøg  sig  over  de  svidende  øjne  og  spurgte: 
„Hvorfor  skulle  jeg  dog  det?" 

„Du  sagde  til  mig"  —  Jody  stammede  i  det  — ,  „at  den 
mor,  som  fik  mig,  gav  mig  væk,  fordi  hun  ikke  havde  nogen 
far  til  mig.  Nu  er  min  far  jo  død,  og  jeg  er  ikke  vokset 
under  dit  hjerte,  og  så  troede  jeg,  at  hvis  jeg  kunne  bo 
hos  tante  Henny,  fordi  hun  også  har  adopteret  børn,  så 
kunne  jeg  hele  tiden  være  i  nærheden  af  dig,  og  så  kunne 
jeg  da  få  dig  at  se  engang  imellem." 

„Jody!  Jody,  min  sødeste  lille  pige!"  Karen  var  gledet 
ned  på  sine  knæ  og  slog  sine  arme  om  barnet.  „Hvordan 
kunne  du  dog  få  sådanne  tanker?" 

Hun  begyndte  at  græde,  men  nu  trængte  Jody  til 
tryghed  og  ikke  til  tårer.  „Du  havde  jo  en  far.  I  ti  år  havde 
du  ham.  Da  du  var  en  lille  baby,  en  lille,  bitte  en,  trængte 
du  til  en  far,  der  kunne  være  med  til  at  opdrage  dig,  og 
det  har  han  gjort  meget  fint  —  bedre,  end  nogen  anden 
far  kunne  have  gjort.  Jeg  ved,  at  du  altid  vil  mindes  den 
far,  som  var  med  til  at  gøre  dig  til  den,  du  er.  Give  dig 
væk?  Jeg  trænger  til  dig,  skattepige,  meget  mere  end 
nogen  sinde  før.  Vi  har  mistet  far,  vi  kan  da  ikke  også 
miste  hinanden.  Hvad  tror  du,  jeg  skulle  leve  for,  hvis 
jeg  ikke  havde  dig?" 

Karen  følte  to  små  hænder,  der  trykkede  sig  mod 
hver  af  hendes  kinder.  Hun  så  to  store,  blå,  tåreblændede 
øjne,  der  stirrede  spørgende  ind  i  hendes.  „Så  meget 
elsker  du  mig  altså  . . .  selv  om  jeg  ikke  voksede  under 
dit  hjerte?" 

„Meget  mere,  min  pige,  meget  mere.  Du  voksede  ikke 
under  mit  hjerte,  du  voksede  /  det,  dybt,  dybt  i  mit  hjerte, 
og  jeg  elsker  dig  over  alt  andet  i  verden!" 

Pludselig  begyndte  barnet  at  hulke  —  det  var  som 
lyden  af  en  dæmning,  der  brydes  ved  de  indestængte 
følelsers  styrke.  „Åh,  lille  mor!"  hulkede  hun. 

Med  Jody  vuggende  i  sine  arme  lod  også  Karen  tårerne 
løbe  frit,  medens  hun  hviskede:  „Min  lille  pige  —  min 
allerkæreste  skat!" 

Fra  det 
Præsiderende  Biskopråd 


Den  Præsiderende  Biskop 
taler  om  Mål 


har  sagt:  „Mennesket  har  to 
skabere,  sin  Gud  og  sig  selv.  Den  første  Skaber  leverer 
råmaterialerne  til  livet  —  lovene  og  efterlevelsen, 
gennem  hvilke  han  kan  få  det  ud  af  livet,  som  han  ønsker. 
Den  anden  skaber,  mennesket  selv,  har  en  vidunderlig 
magt,  hvad  han  sjældent  er  klar  over.  Det  er  det,  som  et 
menneske  udretter  med  sig  selv,  der  tæller." 

Da  du  og  jeg  nu  er  her  for  at  gøre  noget  med  os  selv, 
rejser  det  spørgsmål  sig:  Hvad?  Hvad  vil  jeg  udrette 
med  mit  liv?  Når  vi  overvejer  dette  mest  grundlæggende 
og  væsentlige  spørgsmål,  må  vi  koncentrere  os  om 
vore  målsætninger  for  livet.  Mål  er  grundlaget  for  succes; 
de  er  i  virkeligheden  succes'ens  inderste  væsen. 
Uden  mål  bliver  livet  som  en  flåde,  der  er  sat  i  drift  i  en 
labyrint  af  tværgående  strømme. 

Som  det  engang  er  blevet  så  udmærket  sagt:  „Hvis  du 
ikke  ved,  hvor  du  skal  hen,  er  det  lige  meget,  hvilken 
vej  du  tager."  Dette  skulle  være  en  belejlig  advarsel  til  den 
ungdom,  som  har  antaget  „jeg  er  da  ligeglad"  — 
indstillingen.  Unge  mennesker,  og  specielt  bærere  af  Guds 
Præstedømme,  må  forpligte  sig  til  opnåelsen  af  værdifulde 
mål.  Mål  tilvejebringer  retning  og  hensigt. 

Hvis  ikke  retningen  er  givet,  svinder  tanker  og 
handlinger  ind  til  meningsløse  udøvelser.  Hvilket  stort 
bidrag  blev  der  ikke  givet  til  verdensudforskningen, 
da  søens  folk  fandt  ud  af,  at  de  kunne  bestemme  retning 
ved  hjælp  af  Nordstjernen.  Havet,  som  før  havde  været 
en  forræderisk  fjende,  blev  nu  et  værdifuldt  transport- 
middel, når  stjernerne  kunne  give  retningen. 

I  kinesisk  historie  fortælles  der  om  kejseren  Hwang-ti, 
der  i  sit  64.  regeringsår  (2634  f.  K.)  angreb  en  fjendtlig 
hær  under  Tchi-ysou  på  sletterne  ved  Tchou-lou.  Hwang-ti 
blev  snart  forvirret  af  en  tæt  røg,  som  fjenden  havde 
frembragt.  Men  så  konstruerede  han  en  art  kompas 

(Tchi-nan),  der  pegede  mod  syd,  hvorved  han  kunne 
bestemme  retningen.  Da  hans  hær  havde  fået  sin  retnings- 
orientering  igen,  kunne  den  forfølge  Tchi-ysou  og  tage 
ham  til  fange. 

Der  er  mange,  der  vandrer  planløst  omkring  i  „tågen", 
simpelthen  fordi  de  ikke  har  nogen  retning  eller  mål. 

Det  er  godt  at  huske,  at  der  er  2  meget  vigtige  typer 
mål,  kort-rækkende  og  langt-rækkende  mål.  Lad  os, 
for  at  illustrere  betydningen  af  denne  forskel,  antage,  at 
vort  mål  er  at  bygge  et  hus.  Selv  om  vi  har  sat  vort 
mål,  vil  det  aldrig  blive  fuldført  uden  nogle  kort-sigtede 
mål  som  f.eks:  „I  dag  vil  vi  grave  kælderen  ud."  „I  morgen 
vil  vi  støbe  grunden."  o.s.v.,  indtil  vore  kortrækkende 
mål  faktisk  bliver  fuldbyrdet  ved,  at  vi  når  vort  langt- 
rækkende mål.  Som  en  anden  illustration  kan  det  nævnes, 
at  en  bærer  af  Det  aronske  Præstedømme  kunne  have 
en  kaldelse  til  mission  som  sit  langt-rækkende  mål. 
Han  må  som  daglige  mål  have  de  punkter,  der  kan 
forberede  ham  til  en  mission:  at  ære  sit  Præstedømme,  at 
studere  Skriften,  at  leve  et  rent  liv. 

Medens  det  er  vigtigt  at  mærke  sig,  at  fremtidige  mål 
kun  kan  nås  gennem  kort-sigtede  måls  opfydelse, 
må  man  dog  ikke  overse  betydningen  af  ikke  at  opgive 
langt-rækkende  mål  til  fordel  for  daglige  glæder.  Salomon, 
en  stor  og  vis  konge,  ombyttede  langt-rækkende  mål 
for  forfølgelsen  af  mindre  må!  og  kødelig  tilfredsstillelse. 
Esau  ofrede  også  sine  langtrækkende  muligheder 
og  mål  til  fordel  for  det  kort-sigtede  mål  at  tilfredsstille 
sin  sult. 

Da  både  kort-rækkende  og  langt-rækkende  mål  er 
nødvendige  for  et  vellykket  liv,  synes  det  på  sin  plads 
at  spørge:  „Hvilke  mål  ville  give  den  største  tilfreds- 
stillelse?" Svaret  på  denne  forespørgsel  afslører  et  af 
Evangeliets  betydelige  aspekter.  Evangeliet  selv  er 
faktisk  et  sæt  mål  givet  os  af  Herren  for  at  hjælpe  os  med 
at  nå  den  størst  mulige  tilfredsstillelse  og  succes. 
Selvfølgelig  er  det  store  langt-rækkende  mål  i  dette  liv 
ophøjelse  i  det  celestiale  rige.  Og  medens  dette  mål 
på  sin  vis  går  ud  over  vor  fattevne,  er  de  kort-rækkende 
mål,  der  kulminerer  i  denne  store  præstation,  klart 
defineret  af  Evangeliet.  Disse  mellemliggende  mål  omfatter 
dåb,  modtagelse  af  den  Helligånds  Gave,  ordinationer 
til  Det  melkisedekske  Præstedømme,  tempel-ægteskab 
o.s.v.  Hvert  af  disse  mellemliggende  mål  kræver, 
at  visse  daglige  mål  opfyldes,  såsom  personlig  værdighed, 
udførelse  af  Præstedømme-opgaver  og  studium 
afSkriften. 

Medens  Evangeliet  opstiller  de  mål,  der  vil  gøre  livet 
vellykket,  er  de  ikke  til  nogen  nytte,  medmindre  hvert 
enkelt  menneske  personligt  forpligter  sig  til  opnåelsen  af 
disse  mål.  Vi  taler  ikke  her  om  et  svagt  „Jeg  skal  forsøge", 
men  snarere  om  en  forpligtelse  af  den  styrke,  som  Job 
demonstrerede,  da  han,  midt  i  sine  lidelser,  højt  udtalte 
denne  forsikring:  „Men  jeg  ved,  at  min  løser  lever, 
over  støvet  vil  en  forsvarer  stå  frem.  Når  min  sønderslidte 
hud  er  borte,  skal  jeg  ud  fra  mit  kød  skue  Gud."  (Job 
19:25—26)  Unge  mennesker  i  dag  behøver  stærkere 
forpligtelse  til  efterlevelse  af  Evangeliets  principper. 


Præsident  McKay  har  udtalt  følgende,  der  har  relation 
til  denne  tidsperiode  og  til  menneskers  behov  for  at 
forpligte  sig  til  retskaffenhedens  mål:  „Det  forekommer 
mig,  at  det  ondes  kræfter  aldrig  nogen  sinde  før  har 
været  opstillet  i  en  så  dødbringende  formation,  som 
tilfældet  er  nu.  Kun  få  vil  betvivle  den  kendsgerning,  at  vi 
lever  i  kritiske  tider,  og  at  mange  mennesker  har  mistet 
deres  fortøjninger  og  .kastes  og  drives  hid  og  did  af  alle 
mulige  lærdomme,  efter  som  vinden  blæser,  ved 
menneskers  terningespil,  når  de  underfundigt  forleder  til 
vildfarelse.'"  (Ef.  4:14)  Satan  og  hans  styrker  angriber 
de  høje  idealer  og  hellige  standarder,  der  beskytter 
vor  åndelighed,  og,  som  en  af  vore  brødre  for  nylig  sagde: 
,Han  omringer  og  indkredser  os  med  lokkemidler  og 
fristelser,  der  allerede  har  ødelagt  høje  standarder  hos 
mange  mennesker  i  verden,  og  hvorved  han  nu  håber 
at  kunne  infiltrere  vore  rækker. 

Ved  at  gøre  synd  populær  i  verden,  håber  han  at  kunne 
gøre  den  lige  så  populær  hos  os. 

I  verden  omkring  os  falder  de  høje  normer,  og  lavere 
normer . .  .  opstilles.  Nogle  anstrenger  sig  for  slet 
ikke  at  have  nogen  normer.'  (The  Improvement  Era, 
juni  1967,  side  23) 

Måtte  I  unge,  og  specielt  I,  der  bærer  Det  aronske 
Præstedømme,  begynde  nu  med  at  sætte  Jer  høje,  værdige 
mål,  så  at  I  sammen  med  apostlen  Paulus  kan  sige: 

Idet  jeg  glemmer,  hvad  der  er  bagved,  og  rækker 

efter  det,  der  er  foran,  jager  jeg  frem  mod  målet,  den 
sejrspris,  som  Gud  fra  det  høje  kaldte  os  til  i  Kristus  Jesus. " 
(Fil.  3: 13-14) 


0\/Cin  søn,  tag  vate  på  din  fadets  bud,  opgiv  ikke  din 

modets  belæting,  bind  dem  altid  på  dit  hjerte,  knyt  dem 

fast  om  din  hals;  på  din  vand  ting  lede  den  dig,  på 

dit  leje  vogte  den  dig,  den  tale  til  dig,  nat  du  vågner; 

thi  budet  et  en  lygte,  læren  lys,  og  tugtens  tevselse  livets  vej 

for  at  vogte  dig  for  andenmands  hustru,  for  fremmed 

kvindes  sleske  tungel 

cÆtttå  ej  i  dit  hjerte  hendes  skønhed,  hendes  blik  besnære 

dig  ej l  T/hi  en  skøge  får  man  blot  fot  et  brød,  men  anden* 

mands  hustru  fanger  dyrebat  sjæl. 


Ordsprogenes  !Bog 

De  største  begivenheder  er  dem, 
som  øver  størst  indflydelse  på  det 
største  antal  mennesker.  Der  vil  aldrig 
nogen  sinde  finde  en  begivenhed  sted 
af  så  stor  betydning  for  de  enkelte  og 
for  nationerne  som  opstandelsen.  Der 
er  ingen  begivenhed,  man  mere  om- 
hyggeligt bør  forberede  sig  til,  end 
netop  opstandelsen.  Selv  om  „men- 
nesket er  til  for  at  nyde  glæde" 
(2  Nephi  2:25),  og  „formålet  og  be- 
stemmelsen med  vor  tilværelse  er,  at 
vi  skal  være  lykkelige",  vil  glædens 
fylde  dog  ikke  være  at  finde  i  dette 
liv.  De  største  glæder,  Guds  sønner 
og  døtre  kan  opnå,  er  dem,  de  får  efter 
opstandelsen.  Denne  herlige  sandhed 
er  forkyndt  i  en  åbenbaring  til  profeten 
Joseph  Smith: 

Thi  mennesket  er  ånd.  Grundstof- 
ferne er  evige,  og  ånd  og  grundstof, 
uadskilleligt  forbundet,  modtager  en 
fylde  af  glæde.  Men  om  de  adskilles, 
kan  mennesket  ikke  modtage  en 
fylde  af  glæde.  (Lære  og  Pagter 
93:33—34). 

Betydningen  af  denne  storslåede 
sandhed  kan  ikke  overvurderes  som 
et  bidrag  til  vor  forståelse  af  Guds 
hensigter  med  sine  børn. 

Interessen  og  taknemmeligheden 
for  den  værdifulde  oplysning,  som 
Sidste  Dages  Hellige  er  i  besiddelse 
af  angående  opstandelsen,  gav  præ- 
sident Brigham  Young  udmærket 
udtryk  for,  da  han  sagde:  „Sand  kund- 
skab og  korrekt  forståelse  af  opstand- 
elsen er  en  kilde  til  stor  trøst  og  glæde 
for  Guds  hellige"  (Teachings  of  Pres. 
Brigham  Young,  page  19). 

Forståelsen  og  virkeligheden  af 
menneskehedens  opstandelse  blev 
delvis  meddelt  profeten  Joseph  Smith 


gennem  nedenstående  syn,  som  han 
fortalte  om,  da  han  hørte,  at  Lorenzo 
D.  Barnes  var  afgået  ved  døden  i  Eng- 
land: 

Jeg  vil  fortælle  jer,  hvad  jeg  har 
lyst  til.  Hvis  jeg  i  morgen  skulle  blive 
kaldet  til  at  ligge  i  hin  grav,  lad  mig 
da  på  opstandelsens  morgen  give 
min  fader  hånden  og  råbe:  „min  fa- 
der", og  han  vil  sige:  „Min  søn,  min 
søn",  så  snart  klippen  revner,  og  før 
vi  kommer  frem  af  graven. 

Må  vi  da  således  overveje  disse 
ting?  Ja,  dersom  vi  lærer,  hvorledes 
vi  bør  leve,  og  hvorledes  vi  bør  dø  . . . 

Ville  I  synes,  det  er  mærkeligt, 
hvis  jeg  fortæller,  hvad  jeg  har  set  i 
et  syn  med  henblik  på  dette  interes- 
sante emne?  De,  der  er  døde  i  Jesus 
Kristus,  kan,  når  de  kommer  frem, 
forvente  at  indgå  til  den  glædes  vir- 
keliggørelse, som  de  havde  eller  så 
hen  til  her. 

Så  tydeligt  var  synet,  at  jeg  i  vir- 
keligheden så  mennesker,  før  de  var 
steget  op  af  graven,  som  om  de  kom 
langsomt  op.  De  tog  hinanden  ved 
hånden  og  sagde  til  hverandre:  „Min 
fader,  min  moder,  min  søn,  min  dat- 
ter, min  broder,  min  søster."  Og  når 
røsten  kalder  på  de  døde  for  at  opstå, 
sæt  så,  at  jeg  bliver  lagt  ved  siden 
af  min  fader,  hvad  ville  da  være  mit 
hjertes  største  glæde?  At  møde  min 
fader,  min  moder,  min  broder,  min 
søster;  og  når  de  er  ved  min  side, 
tager  jeg  dem  i  favn  og  de  mig . . . 
(Profeten  Joseph  Smiths  Lærdomme, 
side  353—354). 

De  følelser,  der  er  givet  udtryk  for 
i  det  foregående  ser  ud  til  at  kunne 
give  alle  Sidste  Dages  Helliges  mødre 
anledning  ti!  at  undervise  deres  børn 


om  opstandelsen  og  om,  hvad  den 
indebærer  med  hensyn  til  de  kærlig- 
hedsbånd,  der  binder  familier  sam- 
men. Sidste  Dages  Hellige  er  rigt  vel- 
signede med  vejledning  fra  Guds  åben- 
baringer gennem  de  levende  profeter 
og  den  nyere  tids  skrifter.  Både  de 
fordums  og  den  nyere  tids  profeters 
vidnesbyrd  er  rige  hjælpekilder  til  ud- 
videlse af  vor  forståelse  og  vidnesbyrd 
vedrørende  sådanne  fundamentale 
lærdomme  som  f.eks.  opstandelsen. 
Fra  profeten  Joseph  Smith's  mund  fore- 
ligger disse  vidnesbyrd  om  Jesu  Kristi 
mission,  der  fremlægger  vor  religions 
fundamentale  principper: 

De  fundamentale  principper  og 
grundsætninger  i  vor  religion  er  apost- 
lenes og  profeternes  vidnesbyrd  om 
Jesus  Kristus,  at  Han  døde,  blev  be- 
gravet og  opstod  den  tredje  dag  og 
for  til  himlen;  og  alt  andet,  som  fal- 
der ind  under  vor  religion,  er  kun 
tillæg  dertil.  Men  i  forbindelse  med 
disse  tror  vi  på  den  Helligånds  gave, 
troens  kraft,  glæden  over  de  åndelige 
gaver  ifølge  Guds  vilje,  Israels  hus' 
genoprettelse  og  sandhedens  en- 
delige sejr  (Ibid.  s.  143). 

Der  er  et  andet  område,  der  er  af 
interesse  og  gavn  for  Sidste  Dages 
Helliges  mødre,  når  de  underviser 
deres  børn,  og  som  følger  med  „apost- 
lenes og  profeternes  vidnesbyrd".  Det 
er  den  rolle,  profetien  spiller  i  Jesu 
Kristi  guddommelige  mission,  og  hvor- 
af et  vigtigt  punkt  er  opstandelsen. 

Jakob  fremhæver  nødvendigheden 
af  at  være  forligt  med  Kristus  gennem 
Hans  forsoning,  „så  I  kan  modtage  en 
opstandelse  i  overensstemmelse  med 
opstandelsens  kraft,  som  er  i  Kris- 
tus..  ."    (vers   11).    Derefter    anviser 


134 


Jakob    profetiens    plads    i    den    evige 
plan: 

Se,  mine  brødre,  lad  den,  der  pro- 
feterer, profetere  således,  at  folk  kan 
forstå  det;  thi  Ånden  taler  sandhed 
og  lyver  ikke.  Derfor  taler  den  om 
tingene,  som  de  virkelig  er  og  om 
tingene,  som  de  virkelig  vil  blive;  og 
derfor  er  disse  ting  tydeligt  åben- 
baret for  os  til  vor  sjæls  frelse.  Men 
se,  det  er  ikke  alene  os,  som  er  vid- 
ner til  disse  ting,  thi  Gud  omtalte  dem 
også  for  de  gamle  profeter  (Mormons 
Bog,  Jakob  4 :  13). 

Fordi  Gud  har  forudkundskab,  in- 
spirerede Han  sine  guddommeligt  or- 
dinerede profeter  århundreder  før 
Kristi  jordiske  mission,  så  de  vidste, 
at  Jesus  skulle  opstå  fra  de  døde  (Se 
Mosiah  13:33-35).  Profeterne  har 
under  alle  forvaltninger  skuet  frem  til 
den  tid,  da  døden  for  evigt  skulle  fjer- 
nes og  graven  ikke  længere  have  sejr 
over  menneskenes  ånder  og  legemer. 
Muligvis  indeholder  Det  gamle  Testa- 
mente en  af  de  bedste  profetier  om 
denne  begivenhed  i  Esajas  26  : 1 9: 

Dine  døde  skal  blive  levende, 
sammen  med  mit  døde  legeme  skal 
de  opstå.  Vågn  op  og  bryd  ud  i  jubel, 
I  som  hviler  i  støvet,  thi  din  dug  (sorg 
eller  død)  er  som  urternes  dug  (døden 
er  hurtigt  forbi  som  duggen,  der  svin- 
der for  morgensolens  stråler),  og  jor- 
den skal  afgive  sine  døde*). 

Andre  profeter  i  Det  gamle  Testa- 
mente forkyndte  den  kommende  op- 
standelse som  Israels  og  alle  men- 
neskers håb.  Sidste  Dages  Hellige 
husker  sikkert  Job's  profetier  (se  Job 
19:25—27),  hvori  han  vidner  om,  at 
han  skal  komme  frem  af  graven  som 
et    håndgribeligt,     udødeligt    væsen; 


Ezekiel's  profeti  om  legemets  bog- 
stavelige forening  af  kød  og  ben  (37: 
1—14),  og  Daniel's  vidnesbyrd  om,  at 
både  de  retfærdige  og  de  uretfærdige 
vil  komme  frem  i  en  opstandelse  (12: 
12). 

Mormons  Bogs  profeters  vidnes- 
byrd er  blevet  nedskrevet  for  at  vi  i 
denne  forvaltning  kunne  få  større  tro 
og  forståelse  af  dette  fundamentale 
emne.  Abinadi  (Mosiah  16:7—10), 
Amulek  (Alma  11:41-44),  Jakob  (2 
Nephi  9:6-8,  11-13),  Alma  (40:21  — 
23),  og  Samuel,  lamaniten  (Helaman 
14:15—16)  forkyndte,  at  på  grund  af 
den  mission,  som  Jesus  udførte,  ville 
alle  mennesker  få  deres  legemer  igen 
for  aldrig  mere  at  blive  adskilt. 

Disse  mange  profeters  forudsigel- 
ser vedrørende  opstandelsen  atteste- 
rer—sammen med  mange  andre  profe- 
tier, som  nu  er  gået  i  opfyldelse  —  at 
Gud  og  ikke  mennesket  er  denne  ver- 
dens regent.  For  dem,  der  tror  på  de 
guddommelige  skrifter,  er  der  rigelig 
retfærdiggørelse  for  at  tro,  at  Guds 
løfter  ikke  vil  forblive  uopfyldte,  efter- 
som Han  har  givet  dem  til  sine  „apostle 
og  profeter". 

En  af  de  smukkeste  og  mest  be- 
roligende lærdomme  for  Sidste  Dages 
Helliges  mødre,  således  som  den  blev 
åbenbaret  gennem  profeten  Joseph 
Smith,  er  den,  at  familieforholdet  fort- 
sætter uafbrudt  i  det  fremtidige  liv. 
Sidste  Dages  Hellige  forstår,  at  det 
næste  trin  i  vor  evige  udvikling  er  den 
åndelige  verden,  hvortil  Kristus  kom 
efter  døden  (1  Peter  3:18-20),  og 
hvortil    alle    menneskers     ånder     går 


')  Oversat    direkte    fra    King    James'    Version;    pa- 
renteserne  er  tilføjet  af  artiklens  forfatter. 


(Alma  40:11-14).  Den  åndelige  ver- 
den er  et  sted  for  videre  uddannelse, 
hvor  der  gives  muligheder  for  udvik- 
ling for  både  de  retfærdige  og  de  onde. 
Det  døde  barns  ånd  går  til  den  verden 
såvel  som  den  voksnes,  der  dør  i  en 
fremskreden  alder.  Begge  er  imidler- 
tid voksne  af  skikkelse,  uden  hensyn 
til  legemets  størrelse  ved  døden  (Gos- 
pel Doctrine,  p.  455).  Denne  kends- 
gerning om  det  døde  barn  berettiger 
dog  ikke  til  visse  Sidste  Dages  Hel- 
liges mødres  tro  på,  at  de  vil  komme 
til  at  opdrage  deres  børn  i  den  ån- 
delige verden.  Profeten  Joseph  Smith 
forkyndte,  at  opfyldelsen  af  dette  løfte 
vil  komme  i  opstandelsen,  således 
som  præsident  Joseph  F.  Smith  ud- 
trykte det: 

Joseph  Smith  forkyndte,  at  den 
moder,  som  har  måttet  lægge  sit  lille 
barn  i  graven,  og  derved  er  blevet 
berøvet  sin  ret,  glæde  og  tilfreds- 
stillelse ved  at  opdrage  det  til  voksen 
mand  eller  kvinde  i  denne  verden,  vil 
efter  opstandelsen  få  al  den  glæde 
og  tilfredshed  og  endda  i  højere  grad, 
end  det  ville  have  været  muligt  for 
hende  at  få  i  jordelivet,  ved  at  se  sit 
barn  vokse  op  til  dets  åndelige  skik- 
kelses mål  (Gospel  Doctrine,  p.453; 
sammenlign  Profeten  Joseph  Smiths 
Lærdomme,  s.  234—235.  Fremhævel- 
ser ved  forfatteren). 

Det  vil  her  være  passende  at  citere 
profeten  Joseph  Smith:  „Alle  jeres  tab 
vil  I  få  lov  til  at  indhente  i  opstandelsen- 
forudsat  at  I  bliver  ved  med  at  være 
trofaste.  Ved  syn  fra  den  Almægtige 
har  jeg  set  det."  Samstemmende  med 
denne  lære  er  profeten  Joseph  Smiths 
ord,  da  han  fremsatte  den  sandhed,  at 
det  opstandne   legeme,   selv   om   det 

kan  adskille  sig  fra  andre  i  størrelse, 
ligesom  vi  her  på  jorden  er  af  forskel- 
lig størrelse,  vil  blive  et  herligt  legeme, 
enten  det  er  ungt  eller  gammelt: 

For  at  I  kan  modtage  jeres  børn 
til  jer  selv,  må  I  have  en  forjættelse, 
en  eller  anden  forordning,  en  eller 
anden  velsignelse  for  at  stige  op  over 
de  åndemagter,  eller  også  kan  det 
være  en  engel.  De  må  opstå,  akkurat 
som  de  døde;  vi  kan  der  hilse  vore 
yndige  spædbørn  med  den  samme 
herlighed,  den  samme  yndighed  i  den 
celestiale  herlighed,  hvor  de  alle  glæ- 
der sig  på  samme  måde.  De  afviger 
fra  hinanden  i  vækst,  i  størrelse,  men 
den  samme  herlige  ånd  giver  dem 
herlighedens  og  friskhedens  lighed; 
den  gamle  mand  med  det  sølvgrå  hår 
vil  stråle  af  friskhed  og  skønhed. 
Intet  menneske  kan  beskrive  det  for 
jer,  intet  menneske  kan  skrive  derom 
(Profeten  Joseph  Smiths  Lærdomme, 
s.  445). 

Det  var  Alma's  vidnesbyrd,  at  vi 
som  opstandne  væsener  vil  have  fuld- 
komne legemer,  fordi  det  skæmmende 
ved  dem  vil  blive  fjernet.  Denne  for- 
visning er  en  anden  side  af  opstandel- 
sen, som  de  gamle  profeter  forstod, 
og  som  på  ny  er  blevet  forkyndt  af 
vore  inspirerede  ledere  i  denne  for- 
valtning, og  som  bringer  trøst  til  alle: 

Sjælen  skal  igen  komme  til  lege- 
met og  legemet  til  sjælen;  ja,  og  hvert 
lem  og  led  skal  igen  komme  til  sit 
legeme;  ja,  der  skal  endog  ikke  gå 
et  hår  af  hovedet  tabt,  men  alle  ting 
skal  atter  komme  til  deres  rette  og 
fuldstændige  sammensætning  (Alma 
40:23). 

Da  Amulek  talte  om  Kristi  for- 
løsende magt,  Ham,  som  de  endnu 
ventede  skulle  komme  i  kødet,  bar 
han  følgende  overbevisende  vidnes- 
byrd om  det  fuldkomne,  opstandne 
legeme,  og  den  lige  så  dybe  sandhed, 
at  når  vi  opstår,  skal  ånd  og  legeme 
for  evigt  være  forenet: 

Og  der  er  en  død,  som  kaldes  en 
timelig  død,  og  Kristi  død  skal  løse 
den  timelige  døds  bånd,  for  at  alle 
kan  blive  oprejst  fra  denne  timelige 
død. 

Ånden  og  legemet  skal  atter  fore- 
nes i  deres  fuldkomne  skikkelse;  både 
lem  og  led  skal  komme  på  sin  rette 
plads  igen,  ja,  som  vi  er  nu;  og  vi  skal 
fremstilles  for  Gud  med  samme  be- 


vidsthed, som  vi  har  nu  og  med  klar 
erindring  om  al  vor  skyld. 

Og  denne  genoprettelse  skal  blive 
alle  tildelt,  både  gamle  og  unge,  både 
trælle  og  frie,  både  mænd  og  kvinder, 
både  ugudelige  og  retfærdige;  og 
der  skal  end  ikke  gå  så  meget  som  et 
hår  tabt  af  deres  hoved;  men  alt  skal 
bringes  tilbage  til  dets  fuldkomne 
skikkelse,  som  det  er  nu  eller  i  lege- 
met og  skal  fremføres  og  fremstilles 
for  Sønnen  Kristi,  Gud  Faderen  og 
den  Helligånds  domstol,  hvilke  er  én 
evig  Gud,  for  at  dømmes  efter  deres 
gerninger,  enten  de  er  gode  eller 
onde. 

Nu  har  jeg  talt  til  dig  om  det  døde- 
lige legemes  død  og  ligeledes  om  det 
dødelige  legemes  opstandelse.  Jeg 
siger  dig,  at  dette  dødelige  legeme 
bliver  oprejst  til  et  udødeligt  legeme, 
det  vil  sige  fra  døden,  ja,  fra  den 
første  død  til  livet,  så  det  ikke  kan  dø 
mere;  ånden  forenes  med  legemet  for 
aldrig  mere  at  være  adskilt;  og  således 
bliver  det  hele  åndeligt  og  udødeligt, 
så  det  ikke  mere  kan  se  forkrænkelig- 
hed (Alma  11 :  42—45). 

Når  vi  tænker  på  profeternes  vid- 
nesbyrd, har  vi  endnu  tilbage  at  er- 
kende, at  som  vi  har  levet  her  på  jor- 
den, således  vil  vi  blive  velsignet  eller 
fordømt.  Herren  har  lovet  sine  hellige, 
at  de  gennem  lydighed  mod  retfærdig- 
hedens love  vil  modtage  en  celestial 
opstandelse,  ja,  „de  skal  få  det  samme 
legeme,  der  var  deres  naturlige  le- 
geme. Ja,  I  skal  få  jeres  legemer,  og 
jeres  herlighed  vil  blive  den  herlighed, 
gennem  hvilken  jeres  legemer  levende- 
gøres" (Lære  og  Pagter  88:28).  Det 
legeme,  vi  modtager  i  opstandelsen, 
vil  være  vort  eget,  ikke  en  andens. 
Er  der  ikke  heri  en  lektie  for  forældre: 
at  lære  deres  børn  at  holde  de  åben- 
barede love  angående  sundhed  og 
moralsk  renhed? 

Hvor  er  Sidste  Dages  Hellige  dog 
heldige,  at  de  har  fået  kundskab  om 
opstandelsen  og  dens  mange  for- 
greninger! Hvor  meget  mere  velsig- 
nede er  vi  ved  at  kunne  lære  vore 
børn,  at  vi  på  grund  af  Evangeliets 
gengivelse  har  vidner  fra  den  nyere 
tid  om  opstandelsens  virkelighed. 

Opstandne  væsener  i  skikkelser 
af  Moroni,  Johannes  Døber,  Elia,  Mo- 
ses og  andre  profeter  er  kommet  til 
jorden  med  deres  værdighed,  rettig- 


heder, privilegier,  nøgler  og  velsignel- 
ser til  evig  frelse  for  alle  dem,  som 
vil  tro  og  adlyde.  Enhver  af  disse  pro- 
feter har  ved  stn  tilstedeværelse  i 
denne  forvaltning  bevist  over  for  Jo- 
seph Smith  og  Oliver  Cowdery,  at 
legemets  opstandelse  er  bogstavelig 
og  virkelig. 

„De  største  begivenheder  er  dem, 
som  øver  størst  indflydelse  på  det 
største  antal  mennesker." 

Opstandelsen,  som  blev  virkelig- 
gjort gennem  Jesu  Kristi  forsoning,  har 
indflydelse  på  hver  eneste  skabning, 
der  har  levet,  som  nu  lever,  og  som 
endnu  skal  leve  her  på  jorden.  Alle 
vil  blive  oprejst  fra  den  timelige  død 
til  legemets  opstandelse.  Der  bliver 
ingen  undtagelse.  (Se  Ap.G.  24:15; 
Joh.Åb.  20:13;  Alma  12: 16-18.) 

„Der  er  ingen  begivenhed,  man 
mere  omhyggeligt  bør  forberede  sig 
for,  end  netop  opstandelsen."  Hvilken 
form  for  et  opstandent  legeme  et  men- 
neske modtager,  bestemmes  af  den 
lov,  den  pågældende  har  valgt  at  leve 
efter  (Lære  og  Pagter  88  :  20-32).  Der 
findes  „en  bedre  opstandelse"  (Heb. 
11  :35).  Herren  har  med  al  tydelighed 
åbenbaret,  at  der  er  celestiale,  ter- 
restriale  og  telestiale  legemer,  og  at 
således  som  man  opstår,  således  vil 
man  arve  et  herlighedsrige,  der  svarer 
til  det  legeme,  man  får  i  opstandelsen. 
Selv  i  det  celestiale  rige  vil  der  blive 
forskel  mellem  dem,  som  har  efter- 
levet loven  i  dens  fylde,  og  de,  som 
har  været  mindre  tapre.  Det  er  kun 
ved  lydighed  mod  Jesu  Kristi  Evange- 
lium, mennesket  vil  modtage  det  cele- 
stiale rige.  Det  er  kun  ved  lydighed 
mod  Evangeliets  fylde,  at  mennesket 
vil  nå  til  guddommelighedens  højder 
(Lære  og  Pagter  131:1-4;  132:28- 
33;  93:  26-28;  130:20-21). 


Hvis  et  menneske  ved  sin 
flid  og  lydighed  tilegner  sig 
mere  kundskab  og  intelligens 
end  et  andet  i  dette  liv,  så 
vil  fordelen  i  samme  forhold 
være  på  hans  side  i  den 
kommende  verden. 

Joseph  Smith 

MRNENES 
SfDER. 


Skatten  i  skoene 


Johns  sko  trængte  til  at  blive  for- 
sålet. Han  havde  slidt  dem  ved  at  løbe 
op  og  ned  af  Steensbakken,  hvor  han 
boede  sammen  med  sin  mor  og  sin  to 
år  gamle  bror  Osborne.  Efter  at  fade- 
ren var  død  var  de  flyttet  ind  i  en  lille 
lejlighed  i  Trondhjem  fra  Froya,  den 
alleryderste  ø  på  Norges  kyst.  De  to 
små  drenge  og  deres  mor  så  ofte  ned 
over  den  smukke  gamle  by  ned  over 
havnen  og  fjorden  der  bugtede  sig  ud 
mod  havet. 

Da  John  viste  mor  hvor  slidte 
skoene  var,  havde  hun  sukket  og 
sagt,  at  hun  ikke  kendte  nogen  sko- 
mager i  Trondhjem,  men  hun  ville  finde 
en.  Nogle  få  dage  senere  kom  en 
dreng  til  døren,  og  han  fortalte,  at 
hans  far  reparerede  sko.  Da  han  senere 
kom  tilbage  med  Johns  sko,  villeJohn 
tage  dem  på,  men  han  kunne  ikke,  før 

han   havde   taget   nogle   små   skrifter 
ud,  han  fandt  stoppet  ud  i  skonæserne. 

Johns  far  havde  været  skolelærer. 
Før  han  døde,  havde  han  lært  sin  unge 
søn  at  læse,  men  der  var  så  mange 
vanskelige  og  fremmede  ord  i  pjecerne, 
at  John  ikke  kunne  forstå  hvad  der  var 
skrevet.  Han  gav  dem  til  sin  mor,  og 
samme  aften  så  han,  at  hun  læste  dem, 
og  han  undrede  sig  over  det  usædvan- 
lige udtryk  der  viste  sig  i  hendes  an- 
sigt. Hun  sagde  ikke  noget,  men  næste 
dag  pakkede  hun  Johns  andet  par  sko 
ind  og  tog  dem  under  armen.  Hun 
sagde  til  drengene,  at  hun  ville  hilse  på 
skomageren,  da  hun  ønskede  at  tale 
med  ham. 

Mor  forekom  at  være  rastløs  og 
en  lille  smule  nedtrykt,  da  hun  kom 
tilbage.  Johns  sko  blev  afleveret  nogle 
dage  senere.  I  tåspidserne  på  hver 
var  nye  pjecer.  Den  aften  så  han  sin 
mor  studere  i  de  nye  skrifter.  Han  bad 


hende  om  at  læse  dem  for  ham,  men 
hun  smilede  kun  gådefuldt  og  rystede 
på  hovedet. 

Det  var  først  nogle  år  senere,  at 
hun  fortalte  John,  hvad  skomageren 
havde  sagt,  da  hun  kom  med  det  andet 
par  sko  til  forsåling  og  spurgte  ham, 
hvorfor  han  stoppede  disse  skrifter  i 
dem.  „De  vil  blive  forbavset",  havde 
han  svaret,  „over  at  høre  mig  fortælle, 
at  jeg  giver  Dem  noget  meget  mere 
værdifuldt  end  såler  til  Deres  drenges 
sko." 

På  grund  af  den  værdifulde  skat 
hun  fandt  i  John  A.  Widtsoes  sko,  blev 
hun  medlem  af  Jesu  Kristi  Kirke  af 
Sidste  Dages  Hellige.  De  små  pjecer 
var  traktater  fra  Mormonkirken. 

En  sandfærdig  historie  genfortalt 
af  Lucile  C.  Reading.  John  A.Widtsoe 
blev  senere  en  apostel  i  Kirken  og 
forfatter  til  mange  bøger  og  artikler 
om  Kirkens  lære  og  arbejde. 


Bliv  detektiv 

I  de  seks  cirkler 
findes  ting,  der  er 
dele  af  det  store 
billede.  Kan  du 
opdage,  hvor  hver 
ting  findes  på 
billedet? 

AF  GENEVIEVE  V.  HUNT 


Hundehvalpen 
laerer  noget 


Gennem  en  revne  i  det  høje  planke- 
værk iagttog  hundehvalpen  den  lille 
dreng,  indtil  han  var  ude  af  syne.  Der- 
efter løb  den  hen  til  porten  og  prøvede 
på  at  åbne  den,  men  dørgrebet  var  alt 
for  højt  oppe  til  at  en  lille  hund  kunne 
nå  derop. 

Så  begyndte  den  at  klynke,  ganske 
sagte  i  begyndelsen,  derefter  højere 
og  højere.  „Uh  —  uh  —  uh  —  uh!" 

Støjen  fik  kattekillingen  frem  fra  en 
tornebusk,  hvorunder  den  havde  lig- 
get og  fået  sig  en  lur.  Imens  den  strakte 
sig  og  rystede  den  løse  jord  af  sin 
velplejede  pels  miavede  den:  „Hvor- 
for klynker  du  så  højt!" 

„Jeg  —  jeg  græder  over  den  lille 
dreng.  Han  er  gået  i  skole,  og  jeg  ville 
gerne  med  ham.  Uh  —  uh  —  uh  —  uh!" 

„Sådan  noget  vrøvl",  skændte 
kattekillingen.  „Den  lille  drengs  lærer 
vil  ikke  have  dig  i  skolen." 

Den  viftede  sig  med  sin  lange, 
bløde  hale  og  begyndte  at  fjerne  sig. 


„Du  skulle  meget  hellere  hvile  dig  i 
skyggen  under  det  gamle  pæretræ", 
spandt  den.  „Det  er  alt  for  varmt  til 
at  løbe  omkring." 

Hundehvalpen  sukkede  og  sad  helt 
stille  til  kattekillingen  var  ude  af  syne. 
Så  drejede  den  hovedet  fra  den  ene 
side  til  den  anden. 

Den  holdt  altid  hovedet  på  den 
måde,  når  den  spekulerede.  Skulle 
den  hvile  sig  i  skyggen  af  det  gamle 
pæretræ  —  eller  skulle  den  gå  hen  i 
skolen? 

I  det  samme  kom  købmandens 
bydreng  gennem  porten  og  lod  den 
stå  på  vid  gab.  Hundehvalpen  holdt 
op  med  at  spekulere  og  for  så  hurtig 
som  et  lyn  ud  af  gården.  Så  løb  den 
hen  ad  vejen  lige  så  hurtig  som  dens 
fire  små  ben  kunne  strække  ud. 

Snart  mødte  den  den  røde  hane, 
der  stolt  spankulerede  som  ejede  den 
hele  verden. 

„Vil   du   være  venlig   at  vise   mig 

vejen  til  skolen,  så  jeg  kan  finde  den 
lille  dreng?",  spurgte  hundehvalpen. 

Den  røde  hane  baskede  med  vin- 
gerne, strakte  hals  og  svarede  høj- 
røstet: „Kykkeliky!  Kykkeliky!  Kyk- 
keliky!  Du  skulle  hellere  gå  hjem." 

Men  hundehvalpen  fortsatte  ned 
ad  vejen.  Her  mødte  den  en  humlebi, 
der  samlede  honning  fra  de  vilde  klø- 
verblomster som  voksede  ved  det 
lille  vandløb. 

„Vil  du  være  venlig  at  vise  mig 
vejen  til  skolen,  så  jeg  kan  finde  den 
lille  dreng?"  spurgte  hundehvalpen. 

„Brrmmm  —  Brrmm  —  Brrmm!  Du 
skulle  hellere  gå  hjem",  svarede  hum- 
lebien. 

Men  hundehvalpen  fortsatte  ned  ad 
vejen  og  løb  lige  ind  i  gåsen  og  hen- 
des børneflok  bestående  af  1  —  2  — 
3  —  4  —  5  —  6  —  7  gæslinger. 

„Honk!  Honk!  Honk!",  skældte  gå- 
sen. Den  troede  hundehvalpen  ville 
efter  hendes  børn. 

Hundehvalpen  blev  forskrækket  og 
med  skælvende  stemme  klynkede  den: 
„Hu-u-hu,  hu-u-hu,  Aah  lad  mig  gå 
gås.  Jeg  så  blot  efter  skolen,  så  jeg 
kunne  være  sammen  med  den  lille 
dreng." 


Da  gåsen  hørte,  at  den  så  efter 
skolen,  gav  hun  hvalpen  et  skub  med 
sine  store  stærkevinger.  „Honk!  Honk! 
Honk!  Kom  så  afsted",  sagde  den. 

Hundehvalpen  tumlede  omkuld. 
Pladask!  Den  landede  lige  midt  i  en 
stor  mudderpøl. 

Den  blev  dækket  fra  top  til  tå  med 
det  tykke  mudder.  Hundehvalpen  ry- 
stede sin  pels  gang  på  gang,  men 
mudderet  blev  hængende  i  pelsen. 
Den  ønskede  noget  så  inderligt,  at  den 
havde  hørt  efter  sine  venner,  kattekil- 
lingen, den  røde  hane  og  humlebien. 
Åh,  hvis  jeg  nogensinde  kommer  hjem 
igen,  tænkte  den,  vil  jeg  aldrig  mere 
løbe  væk. 

Hundehvalpen  løb  dennegang  ikke 
videre  ned  ad  gaden.  Den  løb  og  løb, 
til  den  var  hjemme  i  sin  egen  gård, 
sikkert  i  skygge  af  det  gamle  pæretræ. 

„Jeg  håber  du  har  taget  ved  lære!" 
miavede  kattekillingen  fra  sin  gren 
oppe  i  træet. 

Hundehvalpen  var  så  glad  for  at 
være  hjemme,  at  den  ikke  kunne  få 
et  ord  frem.  Men  halen  svarede  for 
den.  Den  gik  frem  og  tilbage  —  frem 
og  tilbage.  Q 

og  tjørnene 


AF  BERNADINE  BEATIE 

Ramon  sad  med  sin  lille  søster, 
Maria,  ved  den  ubrolagte  gade,  som 
gik  gennem  hele  den  filippinske 
landsby. 

Ved  siden  af  var  en  bambus-trem- 
mekasse, hvori  der  var  tre  hvide  høns. 

„Engang  vil  jeg  opdrætte  nogle 
høns",  sagde  Maria  drømmende.  „Så 
vil  jeg  købe  en  perlekæde,  blå  perler, 
så  blå  som  himlen  en  sommermorgen." 
Ramon  smilede.  Hvor  var  det  nogle 
tossede  ting,  piger  ønskede. 

„Der  kommer  bedstefar!",  råbte 
Maria,  da  en  kærre  trukket  af  en  stor 
carabao  (vandbøffel)  skramlede  heni- 
mod  dem.  Ramons  øjne  blev  store,  da 
han  så  sin  fætter,  Manuel,  i  kærren 
ved  siden  af  bedstefar.  Nå-nå,  Manuel 
var  altså  i  færd  med  at  bringe  sine 
høns  til  markedet. 

For  seks  måneder  siden  havde 
bedstefar  givet  både  Ramon  og  Ma- 
nuel tre  kyllinger.  „Gør  dem  fede  til 
markedet",  havde  han  sagt.  „Så  vil  I 
have  jeres  egne  penge  at  give  ud." 


Nu  til  morgen  var  Ramon  glad  om 
hjertet.  „Endelig  en  gang  vil  bedstefar 
være  lige  så  stolt  af  mig,  som  han  er  af 
Manuel.  „Mine  høns  er  de  fedeste." 

„Bedstefar  er  altid  lige  så  stolt  af 
dig  som  han  er  af  Manuel!",  råbte 
Maria. 

„Nej",  sagde  Ramon.  „Manuel  får 
bedre  karakterer  i  skolen,  og  han  vandt 
langdistancevæddeløbet  ved  fiesta'en, 
det  bedstefar  havde  ventet,  jeg  skulle 
vinde." 

„Du  ville  have  vundet,  hvis  du  ikke 
var  standset  for  at  hjælpe  Pablo,  da 
han  faldt  —  alle  og  enhver  ved  det!", 
råbte  Maria. 

„Men  Manuel  vandt!"  sagde  Ra- 
mon. 

„Hej!"  Bedstefar  standsede  kær- 
ren, der  var  læsset  med  frugt  og  grønt- 
sager, ved  siden  af  Ramon  og  Maria. 

„Aha',  råbte  han,  da  Ramon  svin- 
gede sin  tremmekasse  op  i  vognen. 
„De  der  er  nogle  fine,  fede  høns, 
sønnesøn." 

„Salamat  (tak),  bedstefar",  sagde 
Ramon. 

Manuel  mønstrede  jaloux  Ramons 
høns.  „Det  er  de  penge,  hønsene  brin- 
ger ind  på  markedet,  som  er  vigtige." 

Bedstefar  smilede.  „Jo  federe  høns, 
jo  bedre  pris." 

„Jeg  vil  få  mere  for  mine  høns  end 
Ramon",  pralede  Manuel. 

„Ikke  denne  gang,  Manuel!"  sva- 
rede Ramon. 

„Idag  vil  jeg  slå  dig!" 

„Kom  nu,  drenge!"  lo  bedstefar. 
„Vi  vil  afgøre  det,  efter  at  hønsene  er 
solgt." 

„Farvel,  Maria."  Ramon  kravlede 
op  på  carabao'ens  brede  ryg. 

„Vent,  Ramon!  Vent  Manuel!"  råbte 
en  skinger  stemme. 

GRODEN:  af  Orimm 

Der  var  engang  en  god  lille  pige,  som 
levede  alene  sammen  med  sin  moder.  De 
var  meget  fattige  og  havde  ikke  noget  at 
spise. 

Hun  gik  da  ud  i  skoven  og  mødte  her 
en  gammel  kone,  som  godt  vidste,  hvor  fat- 
tig hun  var.  Hun  gav  barnet  en  lille  gryde, 
og  blot  man  sagde:  „Kog,  lille  gryde,"  så 
kogte  den  straks  den  dejligste  havregrød, 
og  når  man  derpå  sagde:  „Stop,  lille 
gryde,"  holdt  den  straks  op  med  at  koge 
grød. 

Pigen  bar  gryden  hjem  til  sin  moder, 
og  nu  behøvede  de  ikke  at  sulte  mere,  men 
kunne  spise  grød,  så  tit  de  ville. 

Engang  da  pigen  var  gået  ud,  sagde 
hendes  moder:  „Kog,  lille  gryde."  Gryden 
kogte,  og  moderen  spiste  sig  mæt.  Så  ville 
hun  have  gryden  til  at  holde  op,  men  hun 
havde  glemt,  hvad  hun  skulle  sige.  Grøden 
kogte  videre,  og  grøden  løb  over,  fyldte 
først  køkkenet  og  hele  huset,  løb  dernæst 
ind  i  naboens  hus  og  fyldte  hele  gaden.  Det 
var,  som  om  alverden  skulle  spise  sig  mæt 
i  havregrød.  Og  ingen  kunne  standse 
gryden. 

Endelig,  da  der  kun  var  ét  hus  tilbage 
uden  grød,  kom  pigen  hjem  og  sagde: 
„Stop,  lille  gryde,"  og  straks  holdt  gryden 
op  med  at  koge  grød. 

Men  enhver,  der  senere  ville  ind  i  byen, 
måtte  spise  sig  igennem. 


Bedstefar  standsede  for  at  vente 
på  Carlotta  Martinez,  den  ældste  kone 
i  landsbyen.  „Min  sønnesøn  kommer 
herud  fra  byen",  sagde  gamle  Carlotta 
stolt,  „jeg  vil  gerne  have  jeres  fedeste 
høne.  Jeg  vil  betale  for  den  i  næste 
uge,  når  jeg  sælger  mine  kurve." 

„Hindi  (nej)!",  sagde  Manuel,  „jeg 
er  ked  af  det,  men  jeg  må  have  rede 
penge  for  mine  høns." 

Da  Ramon  åbnede  munden  for  at 
gentage  Manuels  ord,  huskede  han, 
hvor  venlig  gamle  Carlotta  altid  havde 
været.  Altid  var  hun  den  første  til  at 
hjælpe,  når  nogle  i  barrio'en  var  syge 
eller  i  vanskeligheder.  Ordene  ville 
ikke  komme. 

I  stedet  for  hoppede  Ramon  ned, 
åbnede  sin  bambuskasse  og  rakte 
Carlotta  sin  fedeste  høne. 

„Salamat",  sagde  Carlotta. 

Manuel  gottede  sig,  da  de  kørte 
videre.  „Du  vil  aldrig  få  dine  penge, 
Ramon!  Carlotta  er  gammel  og  glem- 
som!" 

Ramon  sukkede.  Han  var  klar  over, 
at  han  aldrig  ville  blive  sådan  en  god 
handelsmand  som  Manuel.  Så  klarede 
hans  ansigt  op.  De  to  høns,  han  havde 
tilbage,  vejede  mere  end  alle  Manuels 
tre;  han  ville  stadig  kunne  have  flere 
penge  ved  dagens  afslutning.  Ramon 
kastede  et  stjålent  blik  på  sin  bedste- 
far, men  bedstefars  ansigt  var  udtryks- 
løst. 

Markedspladsen  var  allerede  fyldt 
til  trængsel,  da  de  ankom.  Folk  fra 
barrio'en  havde  spredt  deres  produk- 
ter på  åbne  steder  foran  staldene. 

En  kunde  kom  hen  til  dem,  da  Ra- 
mon og  Manuel  var  ved  at  hjælpe 
bedstefar  med  at  læsse  af. 

„Jeg  vil  gerne  have  en  dejlig,  fed 
høne",  sagde  hun.  Manuel  satte  et 
stort  smil  op  og  svingede  sin  tremme- 
kasse ned.  „Her  er  nogle  fine  høns." 

„Nej",  sagde  konen,  jeg  vil  ikke 
have  nogen  af  dem  der!"  Hun  gik  over 
til  kærren  og  pegede  på  Ramons  høns. 
„Der,  den  der!" 

Ramons  hjerte  hoppede  i  livet  på 
ham,  da  han  hev  hønen  ud  af  tremme- 
kassen og  puttede  de  penge,  konen 
gav  ham,  i  lommen. 

„Jeg  vil  tage  mine  høns  derover", 
sagde  Manuel,  idet  han  pegede  på  en 
ryddet  plads  nær  ved  markedsind- 
gangen. 

Bedstefar  smilede.  „Nåh,  Manuel, 
så  har  du  lært,  at  ingen  vil  købe  en 
mager  høne,  når  de  kan  få  en  fed." 

„Dagen  er  ikke  forbi!",  sagde  Ma- 
nuel grinende. 

„Kunne  du  have  lyst  til  at  gå  på 
opdagelse  på  markedet,  Ramon?" 
spurgte  bedstefar.  „Jeg  skal  nok  sælge 
din  høne,  hvis  der  kommer  en  kunde." 

Ramon  nikkede.  Han  gik  henimod 
staldene,  med  spændt  forventning. 

Boderne  var  fyldt  med  mange  vid- 
underlige ting  —  bolos  (knive)  med 
håndtag  lavet  af  carabao  horn,  strå 
banigs  (sovemåtter),  slik,  fisk,  kurve 
og  kogte  græshopper. 

Pludselig  blev  Ramon  stående  bom- 
stille. I  en  af  boderne  hang  en  perle- 
kæde, blå  som  himlen  en  sommermor- 
gen. Han  tænkte  på  Maria.  Mon  de 
penge,  han  havde  fået  for  sin  høne, 
ville  være  nok? 

Det  var  de,  og  Ramon  smilte  lykke- 
ligt, da  han  byttede  sine  penge  med 
perlerne  og  omhyggeligt  anbragte  dem 
i  sin  lomme.  Hvor  Marias  øjne  ville 
stråle! 

Pludselig  sagtnede  Ramon  sine 
skridt.  Nu  ville  Manuel  le,  når  han  fik 
at  vide,  at  alle  pengene  for  den  anden 
høne  var  røget  til  en  blå  perlekæde! 

„Stop  tyven!  Stop!",  råbte  en 
kræmmer,    idet    han    styrtede    afsted 


efter  en  lille  dreng,  som  løb  lige  heni- 
mod Ramon. 

Ramon  greb  fat  i  drengen  og  holdt 
ham  fast. 

„Jeg  stjal  ikke  noget!"  Drengen  så 
på  kræmmeren  med  forskrækkede 
øjne.  „Jeg  var  bare  ude  for  at  søge 
arbejde." 

„Ha!  Det  vil  vi  få  at  se!"  Kræmme- 
ren følte  på  drengens  luvslidte  tøj.  Han 
fandt  ingenting,  men  stirrede  stadig 
vredt  på  drengen  og  ruskede  ham  i 
skulderen. 

„Vis  dig  ikke  i  nærheden  af  min 
bod  igen!" 

„Lad  mig  gå!"  Drengen  kæmpede 
krampagtigt  i  Ramons  arme. 

Hvor  så  drengen  mager  og  sulten 
ud!  Ramon  smilte  til  ham.  „Du  skal  ikke 
være  bange.  Skal  vi  ikke  være  venner? 
Kom  med  mig,  så  vil  vi  dele  den  mad, 
mor  gav  mig  med." 

Drengens  ansigt  klarede  op,  og  han 
pludrede  glad  løs,  indtil  han  og  Ramon 
nåede  bedstefar. 

„Og  hvem  er  det?",  spurgte  bed- 
stefar. 

„En  ny  ven",  sagde  Ramon.  „En 
sulten  ven." 

„Jeg  hedder  Juan",  sagde  drengen. 

„Jeg  er  glad  for  at  lære  dig  at 
kende,  Juan",  sagde  bedstefar  venligt. 

„Jeg  bor  hos  min  tante",  sagde 
Juan. 

„Hun  har  været  syg,  og  jeg  prøvede 
at  finde  noget  arbejde,  så  jeg  kunne 
købe  en  gave  til  hende."  Han  så  æng- 
steligt på  Ramon.  „Jeg  er  ikke  nogen 
tyv." 

„Selvfølgelig  er  du  ikke  det!" 
Bedstefar  tog  både  sin  egen  og  Ra- 
mons mad  frem.  „Kom,  nu  spiser  vi." 

Juan  delte  omhyggeligt  den  mad, 
bedstefar  satte  foran  ham.  „Må  jeg 
tage  dette  med  til  min  tante?"  spurgte 
han.  „Jeg  er  ikke  særlig  sulten." 

„Selvfølgelig."  Ramon  sad  med  en 
klump  i  halsen. 

„Værsgod."  Bedstefar  kom  med 
flere  mango'er  og  nogle  æg. 

Juans  øjne  strålede.  Han  rejste  sig 
op  for  at  gå  og  smilte  genert. 

„Salamat,  mine  venner." 

„Vent  lidt,  Juan!"  råbte  Ramon.  Han 
tog  sin  sidste  høne  fra  buret. 

Først  kunne  Juan  ikke  tro  sin  store 
lykke.  Han  kæmpede  stadig  for  at 
udtrykke  sin  tak,  da  Manuel  kom  lø- 
bende med  sin  tomme  tremmekasse. 
Og  da  Juan  med  en  sidste  vinken  for- 
svandt! mængden,  lo  Manuel  højt. 

Manuel  stak  hånden  i  lommen  og 
hev  en  håndfuld  mønter  op. 

„Se,  bedstefar",  sagde  Manuel 
stolt.  „Lad  nu  Ramon  vise,  hvad  han 
har  tjent." 

„Nå,  Ramon?",  sagde  bedstefar. 

Ramon  sukkede.  Han  hev  perlerne 
op.  „En  gave  til  Maria." 

„Er  det  alt?",  spurgte  Manuel. 

„Ja."  Ramon  vendte  sig  om  mod 
bedstefar.  „Jeg  tror  aldrig,  jeg  bliver 
en  god  handelsmand." 


Det  glimtede  i  bedstefars  øjne. 

„Ramon,  du  byttede  dine  høns  om 
til  tre  ting  —  lykke  til  gamle  Carlotta, 
en  ny  ven  og  en  flot  gave  til  din  søster. 
Disse  ting  er  mere  værd  end  mønter. 
Din  handel  har  været  god.  Jeg  er  stolt 
af  dig,  min  sønnesøn." 

Ramons  hjerte  hoppede  i  halsen  på 
ham.  Så  så  han  Manuels  fortrædelige 
og  vrede  ansigt. 

Manuel  kiggede  på  perlerne,  der 
glimtede  som  juveler  i  Ramons  hånd 
og  på  mønterne  i  sin  egen  hånd.  Vre- 
den i  hans  ansigt  blev  til  usikkerhed. 
Han  stod  helt  stille  et  langt  øjeblik,  så 
smilte  han  skævt.  „Bedstefar",  sagde 
Manuel,  „du  vidste,  der  ville  ske  noget 
som  det  her.  Du  havde  lyst  ti!  at  lære 
mig  en  lektie!" 

Bedstefar  lo  sagte.  „Hvis  du  har 
lært  een,  så  er  jeg  glad." 

Ramons  øjne  mødte  Manuels,  og 
pludselig  lo  de  begge  to.  Hvor  kendte 
bedstefar  dem  dog  godt,  og  hvor  dyb 
var  ikke  hans  kærlighed,  dyb  og  stærk 
nok  til  dem  begge. 


32 


ONDACSSKOLE 


Påskefesten 


AF  HELEN   BLAKE  SMITH 


Jeg  havde  aldrig  prøvet  at  være  lærer  i  Søndags- 
skolen, selv  om  jeg  snart  havde  været  medlem  af  Kirken 
i  50  år.  Og  da  jeg  så  nu  blev  udtaget  til  at  undervise  de 
16— 17-årige,  om  hvem  man  sagde,  at  de  var  i  „en  vanskelig 
alder",  blev  jeg  lidt  bange. 

„Gør  stoffet  levende!",  rådede  alle  de  bedste  lærer- 
træningsbøger. 

„Vi  vil  ha'  en  fest!"  plagede  klassen. 

Hvordan  skulle  jeg  bære  mig  ad  med  at  gøre  stoffet 
levende  for  en  sløv  klasse?  Hører  fester  med  til  Søndags- 
skolens program?  Hvad  skulle  „en  grøn  lærer"  finde  på? 

Vi  var  ved  9.  lektie  i  „Mesterens  Budskab",  og  jeg 
havde  en  pinlig  fornemmelse  af,  at  jeg  ikke  havde  kontakt 
med  mine  tilhørere,  medens  jeg  gennemgik  Påskefesten 
med  dem.  Pludselig  slog  den  tanke  mig,  at  jeg  kunne 
forene  lærertræningsheftets  opfordring  med  elevernes  ved 
at  holde  vor  egen   „Påske".   Det  var  den   rigtige  tid  på 


året  og  årsagen  til,  at  man  fejrede  denne  helligdag  kunne 
måske  hjælpe  mig  til  at  knytte  stærkere  kontakt  med  min 
klasse. 

Svaret  på  mit  forslag  var  alt  andet  end  begejstring,  men 
idéen  blev  accepteret,  underforstået,  at  andre  skulle  gøre 
det  arbejde,  der  skulle  gøres.  Selv  de  invitationer,  jeg 
forfattede  i  bibelsprog,  skrev  på  pergamentpapir  og  rullede 
op  som  skriftruller  på  tynde  pinde  og  ombandt  med  bast, 
vakte  ikke  megen  interesse.  Klassens  funktionærer  lovede 
dog  at  dele  dem  ud,  og  vi  inviterede  naturligvis  vore 
inaktive  medlemmer. 

Et  studium  over  Påsken 

I  forståelse  af,  at  overraskelse  er  hovedbestanddelen 
af  ethvert  vellykket  selskab,  besluttede  jeg  at  være  min 
egen  iscenesætter.  Det  offentlige  bibliotek  og  nogle  få 
jødiske  venner  var  mine  hovedkilder  til  information.  Når 

jeg  forenede  skikkene  fra  alle  tre  former  af  den  jødiske 
tro,  kunne  jeg  udtænke  en  plan,  der  ville  virke  autentisk, 
selv  om  jeg  anvendte  en  lidt  moderne  form. 

Efterhånden  som  mine  undersøgelser  af  denne  gamle 
fest  skred  frem,  blev  jeg  påvirket  af  beviserne  på  Guds 
kærlighed  i  den  jødiske  tro,  og  af  den  opfattelse,  at  hjem- 
met og  familien  er  grundlaget  for  en  god  livsførelse.  Jeg 
lærte,  at  den  mest  betydningsfulde  ceremoni  blev  holdt 
„Påskeaften";  den  var  højdepunktet  af  de  otte  dages 
fejring  af  påsken. 

De  fade,  der  kun  blev  anvendt  i  påskeugen,  tages  frem 
og  vaskes  af.  Påskesølvtøjet  renses  og  pudses.  Det 
skinnende  rene  hjem  afspejler  familiens  strålende  lykke, 
når  den  samles  for  at  deltage  i  de  ældgamle  skikke  under 
ledelse  af  hjemmets  patriark  eller  ældste,  mandlige 
medlem. 

Indfanget  af  festens  ånd 

Da  jeg  kom  hen  til  klassepræsidentens  moder  for  at 
spørge  hende,  om  vi  kunne  låne  husets  hobbyrum,  fordi  vi 
efterhånden  var  blevet  28  personer,  der  skulle  serveres 
middag  for,  opdagede  jeg,  at  jeg  lod  mig  rive  helt  med  i 
min  beskrivelse  af  festen.  Vor  kommende  værtinde  blev 
også  indfanget  af  festens  ånd  og  ville  ikke  lade  os  nøjes 
med  mindre  end  husets  spisestue  med  dens  dejlige 
egetræmsmøbler;  desuden  ville  hun  overlade  os  sine 
smukkeste  duge,  det  fine  porcelæn  og  sølvtøjet. 

Efterhånden  som  festdagen  nærmede  sig,  ringede  jeg 
til  flere  af  klassens  medlemmer  og  betroede  dem,  at  jeg 
trængte  til  hjælp  til  noget  bestemt,  og  bad  dem  påtage  sig 
den  opgave.  Disse  opgaver,  som  eleverne  påtog  sig,  som 
om  vi  var  en  slags  sammensvorne,  blev  udført  til  mindste 
detaille. 

Påsken 

Vi  samledes  i  mit  hjem,  hvor  der  på  dørkarmen  var  lavet 
et  mærke,  der  symboliserede  „lammets  blod".  Her  påtog 
klassens  præsident  sig  rollen  som  patriark  eller  klasse- 
familiens „fader". 


Han  læste  fra  Den  hellige  Skrift,  efter  at  alle  de  mand- 
lige medlemmer  havde  taget  deres  „yamakas"  (kalot)  på; 
dem  havde  vi  lavet  af  sort  crepepapir.  (Kalotten  repræsen- 
terer Guds  beskyttende  hånd.)  Vore  piger  sendte  en  nyde- 
lig, blå  krukke  og  en  linned-serviet  rundt  til  den  cere- 
monielle håndtvætning,  og  vi  stod  allesammen  op,  parat 
til  flugt,  medens  vi  spiste  af  de  „bitre  urter". 

Senere  blev  vi  i  vor  værtindes  hjem  placeret  ved  hen- 
des smukt  dækkede  bord  med  den  traditionelle  syvarmede 
lysestage  på  midten.  Foran  familiens  overhoved  stod  et 
fad  med  påskens  symboler:  en  lammesteg  (symbol  på 
offerlammet),  et  spejlæg  (symbol  på  liv  og  håb),  peberrod 
og  persille  (symbol  på  de  bitre  urter,  der  repræsenterede 
bitterheden  ved  at  blive  berøvet  sine  rettigheder),  og  ende- 
lig en  blanding  af  æbler,  nødder  og  vin  (rød  druesaft),  der 
med  sine  røde  og  brune  farver  symboliserede  de  mursten, 
som  israeliterne  blev  tvunget  til  at  lave,  medens  de  var 
slaver  i  Ægypten. 

Vor  „patriark"  præsiderede  for  bordenden,  medens 
min  egen  søn,  en  gæst,  men  også  den  yngste,  mandlige 
tilstedeværende  stillede  de  „fire  traditionelle  spørgsmål"; 
og  hele  den  gamle  beretning  om  Israels  børns  flugt  fra 
trældommen  udfoldede  sig. 

For  i  Tora'en  står  der  skrevet: 

„Og  når  din  søn  i  fremtiden  spørger  dig:  Hvad  betyder 
dette?  skal  du  svare  ham:  Med  stærk  hånd  førte  Herren 
os  ud  af  Ægypten,  af  trællehuset . . ." 

(Tora'en,  2.  Mos.  13:14) 

Vor  rigtige  vært  læste  derefter  en  hebraisk  taksigelses- 
bøn  for  mødrene  til  familierne  og  reciterede  Salomon's 
ord  om  en  duelig  hustru.  Dette  blev  efterfulgt  af  den 
hebraiske  velsignelse  af  maden. 

Gennemlevelse  af  en  beretning 

Selv  om  eleverne  viste  stor  respekt  for  de  hellige 
ritualer,  vi  gennemgik,  slog  det  ikke  noget  skår  i  festens 
morskab  og  rene  glæde.  Det  var  en  fryd  at  se  den  for- 
bavselse og  interesse,  der  viste  sig  på  de  unges  ansigter 
for  hver  ceremoni,  jeg  forklarede.  Deres  strålende  øjne 

fortalte  tydeligere  end  ord,  at  dette  ikke  blot  var  en  helt  ny 
form  for  selskabelighed  for  dem,  men  det  var  også  spæn- 
dende at  lære  noget  ved  at  gennemleve  en  beretning. 

Vi  sluttede  aftenen  med  en  rejse  til  Det  hellige  Land 
ved  hjælp  af  en  film,  vi  havde  lejet.  Vi  fulgte  Mesterens 
fodspor  til  de  velkendte  steder,  hvor  Han  udførte  mirakler 
og  fortalte  de  lignelser,  vi  før  havde  talt  om  i  klassen.  Til 
sidst  fulgte  vi  Ham  til  den  bitre  ende  gennem  Jerusalems 
snævre,  krogede  gader  til  Golgata. 

Vor  påskefest  var  slut.  Jeg  følte,  at  hver  eneste  dreng 
og  pige  —  heri  medregnet  vore  specielle  gæster  —  havde 
taget  levende  del  i  en  gammel,  bibelsk  fest.  Ikke  en  eneste 
gang  viste  de  unge  mennesker,  at  de  syntes,  det  var  en 
skør  idé;  de  viste  tværtimod  allesammen  iver  efter  at  forstå 
betydningen  og  hensigten  med  alt,  hvad  vi  spiste  og 
foretog  os. 

Deres  opførsel  den  følgende  søndag  fortalte  mig  alt, 
hvad  jeg  ønskede  at  vide.  For  det  første  var  deres  morgen- 
hilsen den  almindelige,  skødesløse  vinken  og  et  „Hej!". 
Borte  var  den  formelle  og  stive  måde,  de  plejede  at  hilse 
på.  For  det  andet  kunne  jeg  spore  blot  en  lille  smule  mere 
opmærksomhed,  da  jeg  begyndte  lektien  med:  „Da  Jesus 
gik  her  på  jorden,  var  det  Hans  SÆDVANE  at .  .  ."  Endelig 
følte  jeg,  at  jeg  havde  „fået  kontakt".  O 


Daggryets  stråler 

Daggryets  stråler  forgylder  hver  sky. 
Nu  nattens  skygger  for  lyset  må  fly. 
Jorden  nu  vågner  af  mørket  så  trist. 
Jesus  opstanden  med  sejer  til  sidst. 

Nu  død  ej  længer  os  fylder  med  skræk. 
Jesus  har  vundet  og  brodden  er  væk. 
Evigt  han  lever  ved  Guds  højre  hånd; 
Fris  ham,  o,  pris  ham,  o,  tak  for  hans  And. 

Herlige  morgen,  så  fuld  af  Guds  fred; 
solen  nu  sender  sit  lys  til  os  ned. 
Himmelens  glans  vi  vil  se  i  hans  grav; 
han  er  opstanden,  vor  frelses  ophav. 


#*******##****##****#*****##**#*####**#*****# 


Nadververs 


SENIOR-SØNDAGSSKOLEN 

„Og  det  skete,  da  han  havde  sat  sig  til  bords  sammen 
med  dem,  tog  han  brødet,  velsignede  og  brød  det  og  gav 
dem  det."  -  Lukas  24:30.  - 


JUNIOR-SØNDAGSSKOLEN 

Jesus  sagde:  Dette  er  mit  legeme,  som  gives  for 

jer;  gør  dette  til  ihukommelse  af  mig."  —  Lukas  22  :  19.  — 

Darwin  K.  Wolford 

Alle  mennesker,  unge  og  gamle,  som  læser  om  Joseph  Smith  — 
om  modet  i  hans  barndon,  troen  i  hans  ungdom,  den  store 
kærlighed  til  familien  i  hele  hans  liv  -  finder  i  historien . . . 

AF  IVAN  J.   BARRETT 


Præsident  Joseph  F.  Smith  sagde  at  det  var  en  be- 
tagende fortryllelse  at  forestille  sig  Joseph  Smiths  barn- 
dom —  uskyldigheden  og  enfoldigheden  i  hans  barndom 
charmerede  ham. 

Joseph  Smith's  barndom  lignede  meget  andre  børns 
på  hans  tid;  hans  leg  var  den  samme,  hans  tanker  var 
uskyldige.  „Hans  forældre  var  fattige,  men  ærlige  og  gode; 
de  frydede  sig  over  sandheden,  og  det  var  deres  oprig- 
tige ønske  at  leve  i  overensstemmelse  med  det  bedste  lys 
i  dem.  Kærlighed  og  godhed  over  for  alle  fandt  udtryk  i 
deres  hjerter  og  deres  handlinger,  og  deres  børn  var 
besjælet  af  de  samme  følelser.  De  troede  fast  på  Gud 
og  havde  tillid  til  at  Han  tog  vare  på  sine  børn.  De  havde 
ofte  modtaget  tilkendegivelser  på  Hans  kærlige  venlighed, 
i  drømme,   i  syner  og  som   inspirationer,  og   Gud  havde 


helbredt  deres  små  børn  som  svar  på  bønner,  når  de  var 
lige  ved  at  dø." 

Bøn  var  en  daglig  skik  i  familien  Smith's  hjem.  Hver 
gang  fader  Smith  følte  efter  sine  briller,  som  han  havde 
i  sin  vestelomme,  vidste  børnene,  at  de  skulle  gøre  sig 
rede  til  bøn.  Efter  bønnen  om  aftenen  sang  familien: 
„Endnu  en  dag  er  gået,  vi  lægger  vore  klæder  bort." 

En  barndom  med  studium  og  arbejde 

Joseph  og  hans  søskende  blev  hver  dag  undervist  i 
at  læse  i  Bibelen.  En  nabo  sagde  om  familien  Smith:  „De 
havde  skole  i  hjemmet  og  studerede  Bibelen."  Skønt  Jo- 
seph's  skolemuligheder  var  begrænset,  gik  han  dog  i  skole 
i  Vermont,  New  Hampshire,  og  i  Palmyra. 

Joseph  Smith  blev  født  i  fattige  forhold.  Hans  forældre 

var  bønder.  De  var  fattige  på  verdslige  goder,  men  rige  på 
åndelige.  Joseph  arbejdede  hårdt  ligesom  alle  de  andre 
børn.  I  sin  egen  beretning  siger  Joseph:  „Da  min  faders 
økonomiske  forhold  var  mindre  gode,  måtte  vi  arbejde 
med  vore  hænder,  arbejde  som  daglejere  og  lignende, 
som  lejligheden  bød  sig.  Undertiden  var  vi  hjemme  og 
sommetider  ude,  og  ved  bestandig  at  arbejde  var  vi  i  stand 
til  at  sikre  os  et  tåleligt  udkomme."  Ofte  arbejdede  Joseph 
hos  Martin  Harris,  en  velhavende  bonde,  som  betalte  ham 
den  højeste  løn  på  den  tid,  nemlig  50  cents  om  dagen. 
Han  sagde  at  Joseph  var  den  bedste  daglejer,  han  nogen- 
sinde havde  haft. 

„Den  ædleste  i  min  faders  familie" 

Medens  Joseph  voksede  op,  beundrede  og  næsten 
tilbad  han  sin  ældste  broder,  Alvin.  Senere  skrev  Joseph 
om  ham:  „Han  var  den  ældste  og  den  ædleste  i  min  faders 
familie.  Han  var  en  af  de  ædleste  af  menneskesønnerne  .  .  . 
1  ham  var  der  ingen  svig.  Han  levede  pletfri  lige  fra  han 
var  barn.  Lige  fra  han  blev  født  kendte  han  ikke  til  lystig- 
hed. Han  var  oprigtig  og  besindig  og  ville  aldrig  lege,  og 
tænkte  på  sin  fader  og  moder  ved  at  slide  i  det  hele  dagen. 
Han  var  et  af  de  besindigste  mennesker .  .  ." 

Alvin  var  stærk  og  smuk.  Joseph  sagde,  at  hans  skøn- 
hed ikke  blev  overgået  af  andre  end  Fader  Adam  og  hans 
søn  Set,  hvem  skriften  beskriver  som  fuldkomne  mænd. 

En  dag,  da  Joseph  og  hans  broder  Alvin  var  på  vej  til 
Palmyra,  kom  de  til  en  gruppe  mænd,  som  stod  i  en  kreds 
og  så  på  at  to  irere  sloges.  Alvin  og  Joseph  så  på  kampen, 
indtil  den  ene  irer,  efter  at  have  kastet  sin  modstander 
til  jorden,  skulle  til  at  klemme  øjet  ud  på  ham  med  tommel- 
fingeren. Dette  vakte  Alvins  retfærdige  vrede,  han  banede 
sig  vej  gennem  flokken,  tog  angriberen  ved  kraven  og  i 
bagdelen  og  kastede  ham  over  den  kreds  af  mænd,  som 
så  på  kampen. 

Aftener  foran  ilden 

Efter  at  englen  Moroni  havde  vist  sig  for  Joseph  Smith 
og  underrettet  ham  om  det  værk,  Herren  ønskede  han 
skulle  udføre  ved  at  bringe  Mormons  Bog  frem  i  lyset, 
samledes  hele  familien  Smith  hver  aften  foran  kaminen  og 
fængsledes  af  de  spændende  beretninger  om  Amerikas 
fordums  indbyggere,  som  Joseph  fortalte  for  dem. 

Han  beskrev  klædedragten,  rejsemåden,  hvilken  slags 
dyr  de  red  på,  byerne,  krigsmetoderne  og  den  religiøse 
gudsdyrkelse,  som  disse  gamle  amerikanere  havde,  i  så 
minutiøse  enkeltheder,  at  det  for  familien  så  ud  som  om 
han  havde  tilbragt  hele  sit  liv  iblandt  dem.  Da  den  første 
af  disse  aftener  gik  på  hæld,  med  familien  tryllebundet 
af  Joseph's  spændende  historie,  bemærkede  Alvin:  „Nå, 
broder,  lad  os  nu  gå  i  seng  og  stå  tidligt  op,  så  vi  kan 
slutte  vort  dagværk  en  time  før  solnedgang,  og  hvis  Mor 
så  kan  have  vor  aftensmad  færdig  tidligt,  vil  vi  have  en 
dejlig,  lang  aften  .  .  .  hvor  vi  lytter  til  dig,  medens  du  for- 
tæller os  om  de  store  ting,  som  Gud  har  åbenbaret  for 
dig." 

Omtrent  to  måneder  efter  at  den  unge  profet  i  et  syn 
havde  set  englen  Moroni,  blev  Alvin  syg  af  galdestenskolik, 
og  skønt  landsbyens  læger  behandlede  ham,  døde  han. 


Før  han  gik  bort,  talte  han  til  hver  enkelt  af  familien.  Til 
Joseph  sagde  han:  ,,.  . .  Jeg  vil  gerne  have,  at  du  skal  være 
en  god  dreng,  og  gøre  alt  hvad  der  ligger  i  din  magt  for 
at  skaffe  optegnelsen.  Tro  når  du  modtager  instruktioner 
og  hold  alle  de  befalinger  du  får.  Din  broder  Alvin  må 
forlade  dig,  men  husk  det  eksempel  han  har  givet  dig, 
og  vær  det  samme  eksempel  for  de  børn,  der  er  yngre 
end  du  selv,  og  vær  altid  venlig  mod  Far  og  Mor." 

Joseph  huskede  altid  senere  de  sorgens  smerter,  som 
han  følte  i  sit  unge  bryst  og  som  næsten  fik  hans  hjerte 
til  at  briste,  da  hans  ældste  broder  døde  —  Alvin,  som 
fik  besøg  af  en  Herrens  engel  i  sine  sidste  øjeblikke 
på  jorden. 

Joseph  troede  på  retfærdighed 

Joseph  var  en  kraftig,  lyshåret  dreng  med  blå  øjne. 
Han  var  godmodig  og  rolig.  Han  gav  tidligt  i  sit  liv  bevis 
på,  at  han,  foruden  at  være  omsorgsfuld,  let  at  lede,  og 
med  et  sødt  og  kærligt  gemyt,  også  ejede  grundprincip- 
perne: en  god  karakter,  lydighed,  tålmodighed,  udholden- 
hed og  mod.  Han  var  aldrig  stridbar  over  for  nogen,  men 
når  som  helst  han  så  uretfærdighed  eller  mishandling  af 
de  svage  og  forsvarsløse,  var  han  rede  til  at  kæmpe  for  at 
beskytte  eller  forsvare  de  mishandlede.  Engang,  medens 
han  var  dreng,  så-  han  en  mand  som  piskede  sin  kone. 
Hans  retfærdige  vrede  hidsede  ham  op  til  handling.  Senere 
huskede  han  som  37-årig  hændelsen:  „. .  .  En  mand,  som 

pisker  sin  kone,  er  en  kujon.  Da  jeg  var  dreng,  kæmpede 
jeg  engang  med  en  mand,  som  havde  pisket  sin  kone.  Det 
var  en  hård  kamp;  men  jeg  huskede  stadig  på,  at  han 
havde  pisket  sin  kone,  og  dette  opmuntrede  mig,  og  jeg 
piskede  ham,  indtil  han  sagde,  at  nu  havde  han  fået  nok." 

„Hvad  skal  jeg  gøre  for  at  blive  frelst?" 

Joseph  Smith  var  en  uvidende  ung  mand,  så  vidt  denne 
verdens  lærdom  angår.  Men  han  modtog  sin  uddannelse 
fra  vor  Himmelske  Fader,  Jesus  Kristus,  den  Helligånd  og 
englene,  indtil  intet  menneske  eller  ingen  samling  af  men- 
nesker havde  større  intelligens  end  han.  „Den  største 
begivenhed,  som  er  sket  i  verden  siden  Guds  Søn  opstod 
af  graven  og  opfor  til  himlen",  sagde  Præsident  Joseph 
F.  Smith,  „var  da  Faderen  og  Sønnen  kom  til  den  unge 
Joseph  Smith  .  .  ."  På  grund  af  den  religiøse  undervisning 
han  havde  modtaget  i  sit  hjem,  blev  han  intenst  klar  over 
sit  forhold  til  sin  Himmelske  Fader.  Da  han  var  14  år 
spekulerede  han  atter  og  atter  over  spørgsmålene:  „Hvad 
skal  jeg  gøre  for  at  blive  frelst?  Hvilken  kirke  kan  tilbyde 
mig  frelse?"  Efter  at  have  hørt  på  landsbyens  præster 
vendte  han  sig  til  sin  Bibel  og  fandt  nøglen,  som  kunne 
åbne  for  svarene  på  hans  spørgsmål.  Han  læste: 

„Men  hvis  nogen  af  jer  står  tilbage  i  visdom,  da  skal 
han  bede  om  at  få  den  fra  Gud,  der  giver  alle  gavmildt 
og  uden  bebrejdelser,  og  så  vil  den  blive  ham  givet." 
(Jakob  1 : 5) 

Han  stillede  forjættelsen  på  prøve.  Morgenen  efter 
at  han  havde  læst  de  håbefulde  ord  gik  han  ud  i  en  lille 
lund,  hvor  han  tidligere  havde  hugget  brænde  til  sin 
moders  ovn,  og  der  bad  han  på  et  afsides  sted  og  fik 
følgende  strålende  syn: 


...  så  (jeg)  en  lyssøjle  lige  over  mit  hoved,  stærkere 
end  solens  glans,  og  den  dalede  gradvis  ned,  indtil  den 
hvilede  på  mig  . . .  Da  lyset  hvilede  på  mig,  så  jeg  to  per- 
soner, hvis  glans  og  herlighed  trodser  enhver  beskri- 
velse, stående  over  mig  i  luften.  Den  ene  af  dem  talte 
til  mig,  kaldte  mig  ved  navn  og  sagde,  idet  han  pegede 
på  den  anden:  „Denne  er  min  elskede  Søn.  Hør  Ham!" 
(Joseph  Smith  2:16,17) 

Dette  strålende  budskab  har  betaget  unge  og  gamle 
siden  den  tid,  hvor  som  helst  de  har  hørt  det.  År  senere, 
i  1834,  var  der  en  13  år  gammel  dreng,  Edward  Stevenson, 
som  boede  i  Pontiac,  Michigan,  der  hørte  Profeten  Joseph 
Smith  med  opløftet  hånd  bevidne: 

„Jeg  er  vidne  om,  at  der  findes  en  Gud,  for  jeg  så 
Ham  ved  højlys  dag,  medens  jeg  bad  i  en  stille  lund  i 
foråret  1820." 

Denne  13  år  gamle  dreng  sad  som  tryllebundet.  Han 
udbrød: 

„O,  hvor  disse  ord  betog  mig,  og  fyldte  mig  med 
usigelig  glæde,  at  se  en,  som  i  lighed  med  apostlen 
Paulus  med  dristighed  kunne  bevidne,  at  han  havde 
været  i  Jesu  Kristi  nærhed." 

Af  dette  første  strålende  syn  kan  enhver  dreng  og 
pige  modtage  værdifuld  vejledning  for  deres  fremtid.  De 
lærer,  at  ønsket  om  sandhed  kan  åbne  for  inspiration  fra 
himlen;  at  en  oprigtig  bøn  altid  høres  og  besvares  af  deres 
Himmelske  Fader;  at  når  de  modtager  sandheden  må  de 
være  rede  til  at  kæmpe  mod  onde  kræfter,  som  sætter 
sig  op  imod  den,  og  være  villige  til  at  betale  omkost- 
ningerne med  arbejde,  retskaffen  levevis  og  tjeneste  mod 
andre,  med  vished  om  at  Gud  vil  velsigne  dem  med  kraft 
og  styrke  til  at  triumfere  over  al  modstand.  Q 


TSD-seminar 


Den  2.  december  1967  afholdtes  et 
hel-dags  dansk  TSD-  (Translation  Ser- 
vice Department)  seminar  på  Distribu- 
tions Centret  i  Vassingerød  ved  Køben- 
havn. 

Deltagerne  i  dette  seminar  var  alle, 
der  er  implicerede  i  oversættelsesar- 
bejdet i  Danmark,  hvilket  vil  sige  over- 
sættere, gennemlæsere  og  renskrivere. 

På  billedet  ses  søster  Kirstine  Nøhr, 
søster  Gerti  Andersen,  søster  Else  Niel- 
sen, broder  Johannes  A.  Sørensen 
(stående),  broder  Helge  Nørrung,  søs- 
ter Inge  Erud,  søster  Mary  Kaiser,  søs- 
ter Inger  Rasmussen,  broder  Henning 
Jensen  (stående)  og  ved  tavlen  broder 
Jørgen  W.  Schmidt  og  søster  Evy  Si- 
monsen. Til  stede  -  men  ikke  med  på 
billedet  -  var  også  broder  Ole  Victor, 
broder  Ole  Aarenstrup  og  broder  Axel 
Nøhr.  Dette  er  dog  kun  et  lille  udsnit  af 
medarbejderne  i  TSD,  da  sygdom,  fød- 
sel o.  a.  forhindrede,  at  alle  kunne  mø- 
de op. 

E.  S. 

Gensidig 

Uddannelses 

Forening 


Unge  Kvinders  Forening  blev  organiseret  den 
18.  november  1869  a\  Præsident  Briglyam  Young 
og  blev  i  1875  efterfulgt  a\  organiseringen  a\ 
Unge  Mænds  Forening. 


Efter  at  man  havde  holdt  den  regelmæssige  familie- 
aftenbøn den  28.  november  1869,  talte  Præsident  Brigham 
Young  til  sin  familie  og  sagde  følgende:  „Hele  Israel  ser 
på  min  familie  og  holder  øje  med  det  eksempel  den  sæt- 
ter ..  .  Derfor  ønsker  jeg  at  organisere  min  egen  familie 
som  en  forening  for  at  fremme  de  gode  vaner:  orden, 
sparsommelighed,  flid  og  velgørenhed;  og  fremfor  alt 
ønsker  jeg  at  de  skal  indskrænke  deres  ødselhed  med 
hensyn  til  klædedragt,  spisning,  ja,  endog  med  tale.  Den  tid 
er  kommet,  da  søstrene  må  blive  enige  om  at  opgive  deres 
tåbelige  måde  at  klæde  sig  på  og  i  stedet  vise  sig  i  en  søm- 
melig påklædning,  med  en  sagtmodig  optræden,  og  være  et 
eksempel,  som  er  værdigt  til  at  blive  efterfulgt  af  verden. 
Vore  kvinder  prøver  at  overgå  hinanden,  hvor  det  drejer 
sig  om  alle  verdens  tåbelige  moder  .  .  .  Jeg  ønsker  at  I  skal 
fastsætte  jeres  egne  moder.  Lad  jeres  udseende  være  net 
og  tækkeligt,  og  et  resultat  af  jeres  eget  håndarbejde  .  . . 

Jeg  har  længe  tænkt  på  at  organisere  de  unge  damer  i 
Zion  i  en  forening,  så  de  kan  hjælpe  de  ældre  medlemmer 


af  Kirken,  deres  fædre  og  mødre,  med  at  udbrede,  for- 
kynde og  praktisere  de  principper  jeg  så  længe  har  for- 
kyndt .  .  .  Jeg  ønsker,  at  vore  unge  piger  selv  skal  få  en 
viden  om  Evangeliet.  Med  dette  formål  vil  jeg  oprette 
denne  organisation  og  jeg  ønsker  at  min  familie  skal  være 
de  ledende  i  dette  arbejde  ...  Vi  vil  organisere  en  Bespa- 
relses-Forening, som  jeg  ønsker,  at  I  alle  skal  slutte  jer  ti!, 
og  I  skal  stemme  for  at  indskrænke  og  spare  i  jeres 
påklædning,  i  jeres  opdækning,  i  jeres  tale,  hvis  I  har 
været  skyldig  i  tåbelige,  overdrevne  talemåder  og  letsin- 
dige tanker.  Indskrænk  alt  hvad  der  er  dårligt  og  værdiløst, 
og  forbedre  alt  hvad  der  er  godt  og  smukt." 

Et  af  Præsident  Brigham  Young's  oldebørn  fortæller,  at 
hun  hørte  en  morsom,  men  betydningsfuld  hændelse,  som 
hendes  bedstemoder  fortalte  om.  Præsident  Brigham 
Young  håndhævede  med  styrke  sine  ord  om  at  organisere 
en  Besparelses-Forening.  Ti  af  hans  døtre  var  netop  i  den 
alder,  hvor  de  var  begyndt  at  gå  ud  med  unge  mænd.  Ti 
smukke  unge  mænd  besøgte  dem  efter  kirketid  en  smuk 

søndag  aften.  Da  aftenskyggerne  gled  over  i  mørke, 
skruede  en  af  pigerne  ned  for  lamperne  og  forstærkede 
derved  værelsets  romantiske  atmosfære  for  dem,  som 
sang,  så  i  scrapbøger  og  læste  i  Skriften.  Pludselig  viste 
Præsident  Brigham  Young  sig  i  døråbningen  til  Lion 
House's  dagligstuer.  Han  bar  på  armen  en  hel  række  hatte. 
Uden  videre  ståhej  gik  han  hen  til  de  unge  mænd,  fordelte 
deres  hatte  til  dem  og  bad  dem  gå.  Efter  at  de  var  gået, 
bebrejdede  Præsident  Young  venligt,  men  fast,  pigerne 
deres  handlinger.  De  måtte  aldrig  senere  skrue  lamperne 
ned. 

I  året  1875  sagde  Brigham  Young  til  Kirkens  unge 
mænd:  „Vi  ønsker,  at  I  skal  organisere  jer  i  foreninger 
til  gensidig  udvikling.  Lad  nøgleordet  til  jeres  arbejde 
være  at  skaffe  ungdommen  et  personligt  vidnesbyrd  om 
sandheden  og  storheden  af  dette  sidste  dages  værk,  og 
at  udvikle  de  gaver  i  dem,  som  de  har  fået  ved  hånds- 
pålæggelse af  Guds  tjenere,  og  viden  og  anvendelse 
af  de  evige  principper  i  livets  store  videnskab." 

Navnet  Unge  Damers  Besparelses-Forening  blev  oftere 
og  oftere  forkortet  til  Unge  Damer.  Og  i  1875,  da  Unge 
Mænds  Gensidige  Uddannelses-Forening  blev  organiseret, 
og  for  at  de  to  organisationer  bedre  kunne  anerkendes 
som  ligestillede  grupper,  blev  navnet  Unge  Damers  Be- 
sparelses-Forening forandret  til  Unge  Damers  Gensidige 
Uddannelses-Forening.  I  begyndelsen  af  1924  blev  navnet 
Unge  Damer  diskuteret  af  Generalbestyrelsen  og  det  blev 
foreslået  at  ordet  „damer"  blev  forandret  til  „kvinder". 
Efter  omhyggelig  drøftelse  og  overvejelse  blev  navnet  den 
28.  marts  1934  forandret  til  Unge  Kvinders  Gensidige 
Uddannelses-Forening  og  blev  officielt  sat  i  kraft  efter 
godkendelse  fra  Kirkens  Første  Præsidentskab  i  maj  1934. 

Det  er  blevet  sagt,  at  G.U.F.  for  kvinder  og  G.U.F.  for 
mænd  er  de  eneste  organisationer  af  deres  slags  i  verden. 
De  er  adskilt  i  organisation,  og  dog  ét  i  formål.  De  Unge 
Mænd  og  de  Unge  Kvinder  deler  de  fælles  ansvarsopgaver 
med  at  tage  vare  på  de  unges  åndelige,  fritidsmæssige 
og  uddannelsesmæssige  behov,  og  har  dog  to  fuldstæn- 
digt adskilte  organisationer.  De  arbejder  med  flid  og 
harmoni  på  at  opstille  de  programmer,  som  kan  opfylde 
Præsident  Brigham  Youngs  oprindelige  ord.  Tusinder  og 


tusinder  af  unge  mænd  og  unge  kvinder  har  i  årene  siden 
1869  og  1875  været  under  disse  organisationers  store 
indflydelse. 

De  GUF-funktionærer,  som  er  rejst  over  hele  verden 
til  konferencer,  har  set  GUFs  motto  malet  på  bannere  på 
mange  sprog  og  prentet  i  de  unges  hjerter. .  .  „Guds  her- 
lighed er  intelligens." 

GUFs  farver  er  guld  og  grønt.  Guldet  er  tegn  på  styrke, 
ære  og  magt,  eller  de  strålende  højder  hvortil  de  unge 
kan  nå.  Det  grønne  betyder  ungdom,  vækst  og  fremgang. 

Junius  F.  Wells,  den  første  formand  for  G.U.F.s  General- 
bestyrelse, beskrev  farvernes  betydning  med  følgende 
ord: 

„Ungdommen  er  livets  forårstid,  og  foråret  er  altid 
strålende  grønt  og  i  vækst.  Guld  er  farven  på  kundskabens 
fakkel.  Guld  er  solens  farve.  Grønt  og  guld  er  GUFs 
farver.  De  betyder  ungdom  og  vækst.  De  betyder  magt 
og  herlighed.  Thi  GUFs  mål  er  at  føje  lys  til  lys,  kundskab 
til  kundskab,  indtil  magt  og  herlighed  i  livet  herefter  skal 
blive  givet  til  dem,  hvis  intelligens  står  i  fuldt  flor."         Q 


Enhver  pige  og  dreng  er  værdifuld 


G.U.F. -ledere  burde  være  interesserede  i  at  hjælpe  ikke  blot  unge  mennesker,  hvis  navne  fremgår  af  Kirkens 
bøger,  men  også  den  unge,  som  kan  være  et  muligt  medlem.  Blandt  vore  unge  mennesker  er  fremtidens 
ledere  —  Generalautoriteter,  stavspræsidenter,  biskopper,   grenspræsidenter,  missionspræsidenter,  rådgivere, 
højrådsmedlemmer,  kvorum-præsidenter  og  de  øvrige  ledere  og  lærere.  Givet  den  rette  chance  og  belæring 
er  et  ungt  menneske  ikke  blot  en  eventuel  leder  men  også  et  muligt  overhoved  for  en  trofast  Sidste  Dages  Hellig 
familie.  Tabet  af  en  pige  eller  dreng  fra  Kristi  fold  i  dag  vil  betyde  tabet  af  hundreder  i  fremtidige  generationer. 

G.U.F. -ledere  i  en  lille  gren  burde  aldrig  sige:  „Åh,  der  er  kun  én  dreng  eller  kun  én  pige  i  den  aldersgruppe, 
vi  har  virkelig  ikke  tid  til  at  bekymre  os  om  ham  eller  hende."  Hvor  meget  var  ikke  blot  én  drengs  liv 
— propheten  Joseph  Smith's  —  værd  for  menneskeheden?  Hvem  kan  vurdere  en  drengs  eller  piges  værdi? 

Lad  os  holde  os  så  nær  til  vore  unge,  som  det  er  menneskeligt  muligt,  så  de  igen  vil  holde  sig  til  Kirken. 

Fangerne  skal  blive  fri 


Medens  vi  fornylig  var  ved  at  læse  nogle  taler  af  Kirkens  Generalautoriteter  i  de 
forløbne  år,  fandt  vi  tilfældigvis  følgende  tale  af  Marriner  W.  Merrill,  medlem  af  De 
Tolv  Apostles  Råd.  Talen  blev  holdt  i  1895.  Vi  citerer  den  i  let  omredigeret  form. 

„For  mig  er  det  ganske  sikkert,  at  der  bag  sløret  er  lige  så  megen  virkelighed  som 
her,  og  det  er  lige  så  sikkert,  at  vore  slætninge  på  den  anden  side  ivrigt  iagttager  hvad 
vi  foretager  os  for  deres  frelse.  Vore  ældster  rejser  ud  til  de  forskellige  lande  på  jorden 
for  at  forkynde  Evangeliet  og  samle  nogle  få  mennesker,  'en  af  en  by  og  to  af  en 
familie'  ind  i  Kirken.  Nogle  af  disse  har  benyttet  sig  af  mulighederne  for  at  arbejde 
for  deres  afdøde  slægtninge.  Jeg  har  sommetider  tænkt  på,  at  de  Sidste  Dages  Hellige 
ikke  tænker  så  meget  på  dette  emne,  som  de  burde  gøre.  Vor  Præsident,  broder 
Wilford  Woodruff,  har  arbejdet  mange,  mange  år  i  templerne,  og  har  måske  udført 
mere  arbejde  for  sine  slægtninge  og  andre,  som  er  gået  bort,  end  nogen  anden  i  Kirken. 

Men  vi  har  endnu  ikke  udført  ret  meget  arbejde  i  sammenligning  med  alt  det,  som 
vi  har  at  gøre.  Profeten  Joseph  Smith,  til  hvem  Herren  først  åbenbarede  dette  arbejde, 
bekymrede  sig  meget  om  det.  Han  fremhævede  over  for  de  Hellige  betydningen  af 
det  i  den  sidste  del  af  sin  gerning  blandt  menneskene.  Han  følte,  at  de  Hellige  burde 
have  interesse  for  det  og  give  sig  til  det  og  arbejde  i  deres  afdøde  slægtninges 
interesse,  og  han  talte  ofte  til  dem  om  det.  Profeten  Joseph  Smith  sagde  følgende 
til  sine  brødre  med  hensyn  til  at  de  Hellige  skulle  blive  frelsere  på  Zions  Bjerg: 

,Men  hvorledes  skal  de  blive  frelsere  på  Zions  Bjerg?  Ved  at  bygge  deres  templer, 
bygge  deres  døbefonter,  og  gå  ind  og  modtage  alle  ordinanserne,  dåb,  bekræftelser, 
tvætninger,  salvelser,  ordinationer  og  beseglinger  på  deres  hoved,  for  alle  deres 
forfædre  som  er  døde,  og  forløse  dem,  så  de  kan  komme  frem  i  den  første  opstandelse 
og  blive  ophøjet  til  herlighedens  troner  sammen  med  dem;  og  heri  ligger  den  kæde, 
som  binder  fædrenes  hjerter  til  børnene,  og  børnene  til  fædrene,  hvad  der  opfylder 
Profeten  Elia's  mission." 

Apostlen  siger,  at  ,de  kan  ikke  blive  fuldkomme  uden  os'.  Det  er  nødvendigt,  at 
beseglingsmagten  skal  være  i  vore  hænder  for  at  besegle  vore  børn  og  vore  døde. 
De  af  Guds  tjenere,  som  er  fulgt  efter  Profeten,  har  haft  Joseph's  ånd  ved  at  fortsætte 
det  arbejde,  som  blev  påbegyndt  af  Profeten  ved  opførelsen  af  templer,  og  millioner 
af  dollars  er  blevet  brugt  af  de  Sidste  Dages  Hellige  til  bygningen  af  templer.  Der  er 
et  formål  med  alt  dette,  og  de  Sidste  Dages  Hellige  bør  tænke  over  de  formål,  hvortil 

Herrens  templer  bliver  opført.  Hvis  vi  ikke  havde  bygget  disse  templer,  ville  Herren 
have  fornægtet  os.  De  Hellige  i  alle  dele  af  landet  bør  alvorligt  tænke  over  disse  ting. 

I  ønsker  jeres  børn  beseglet  til  jer;  I  ønsker  jeres  hustruer  beseglet  til  jer,  og 
hustruer  ønsker  deres  mænd;  I  ønsker  at  der  skal  udføres  arbejde  for  jeres  slægtninge, 
som  er  gået  bag  sløret.  Vi  har  kun  lige  påbegyndt  dette  arbejde.  Det  er  et  emne,  som 
vi  burde  være  vågne  overfor.  I  og  jeg  vil  dø  efter  en  lille  stund,  vi  ved  ikke  hvornår. 
Jeg  ved  ikke,  om  jeg  nogensinde  igen  vil  få  chancen  til  at  stå  her.  Med  mindre  Gud 
har  åbenbaret  det  for  jer,  ved  I  ikke,  at  disse  tider  og  muligheder  vil  blive  forlænget 
for  jer  for  at  I  kan  arbejde  for  jeres  døde;  og  I  skal  møde  dem  en  dag,  som  måske 
ikke  er  altfor  fjern,  på  den  anden  side,  og  måske  vil  de  spørge  jer,  hvad  I  har  gjort 
for  dem. 

Har  I  gjort  noget  for  dem?  En  stor  del  af  medlemmerne  i  Kirken  har  ikke  gjort 
noget  endnu.  Kun  forholdsvis  få  mennesker  i  Kirken  har  syntes  at  have  megen 
interesse  for  dette  arbejde;  og  jeg  vil  vove  at  sige,  at  der  er  masser  af  mennesker, 
som  har  bidraget  rigeligt  til  bygningen  af  templerne,  og  de  har  ikke  været  inde 
i  dem  endnu. 

Brødre  og  søstre,  for  mig  er  dette  vigtigt.  Det  er  også  vigtigt  for  jer,  det  er  et 
ansvar,  som  Herren  har  pålagt  os,  og  Hans  tjenere  har  udført  Hans  planer  med  hensyn 
til  disse  ting.  Mulighederne  ligger  inden  for  vor  rækkevidde,  så  fædrenes  hjerter  kan 
vendes  til  børnene,  og  børnenes  hjerter  til  fædrene,  som  opfyldelse  af  Herrens  ord. 

Mange  af  os  er  endnu  ikke  blevet  døbt  for  vore  afdøde  slægtninge  og  venner,  og  de 
er  utallige  på  den  anden  side  af  sløret.  Vi  har  flere  slægtninge  og  venner  på  den  anden 
side  end  vi  har  her,  og  når  vi  går  derhen  vil  vi  møde  dem.  Nogle  bruger  deres  tid  og 
deres  midler  til  at  efterforske  deres  fædres  genealogi,  og  nogle  venter  på,  at 
genealogerne  skal  komme  til  dem.  Det  råd,  som  jeg  har  givet  de  Hellige  i  denne 
retning,  er  følgende:  Gør  arbejde  for  dem,  som  I  har.  Gå  og  arbejd  for  dem  I  har,  og 
søg  så  Herren  i  ydmyghed,  så  vejen  måske  kan  blive  åbnet  for  jer  til  at  få  flere 
optegnelser.  Herren  bevæger  mange  mennesker  ude  i  verden  til  at  skrive  optegnelser 
og  slægtshistorier  meget  mere  nu  end  nogensinde  før.  Folk  søger  efter  disse  oplys- 
ninger, og  måske  ved  de  ikke  hvorfor,  men  Herren  leder  dem  i  denne  retning,  og 
mange  kan  skaffe  deres  optegnelser  gennem  denne  kanal,  hvis  de  vil  vise  interesse 
for  det.  Naturligvis  kræver  det  lidt  tid  og  måske  lidt  penge  at  udføre  dette.  Men  vi  er 
her  for  at  gøre  dette  arbejde.  Herren  kræver  det  af  os,  og  det  er  vigtigt,  at  vi  tænker 
over  det,  og  ikke  lader  vort  liv  gå  uden  at  benytte  os  af  de  muligheder,  som  gives  os. 

Hvis  der  er  nogen,  som  ikke  kan  få  en  anbefaling  til  at  gå  til  templet,  er  det  deres 
egen  fejl.  Jeg  råder  alle  de  Hellige  til  at  bringe  tingene  i  orden,  ydmyge  sig  for  Herren, 
omvende  sig  og  vende  sig  til  Herren,  og  udføre  dette  arbejde,  som  kræves  af  os. 
Jeres  afdøde  slægtninge  ser  ængsteligt  hen  til,  at  I  skal  gøre  dette.  Lad  ikke  chancens 
dag  gå  jer  forbi,  men  søg  med  al  flid  at  udføre  alt  hvad  I  kan  i  dette  liv  i  jeres  egne 
slægtninges  interesse.  Vor  tid  er  kun  kort  her;  kun  nogle  få  år,  og  så  er  livet  forbi. 
Om  hundrede  år  vil  der  måske  ikke  være  nogen  af  os  her,  men  vi  vil  blive  talt  blandt 
dem,  som  var  her.  Derfor,  mine  kære  brødre  og  søstre,  hver  og  en,  benyt  jer  af  alle 
mulighederne  for  at  arbejde  i  Herrens  hus  for  jeres  kære  afdøde." 

Herfra  til  evigheden 


Fra 
Missionens 

DON  L.  CHRISTENSEN 


Præsidentskab 


Medens  du  og  jeg  sad  ved  vor  Himmelske  Faders 
fødder,  blev  det  store  princip  om  at  blive  stillet 
på  prøve  med  hensyn  til  vor  loyalitet  forklaret  for  os. 
Den  gang  var  vi  meget  positivt  indstillet  og  sagde: 
,  At  være  lydige  mod  vor  Faders  ønsker  er  ikke  noget 
problem."  Vi  var  ikke  rigtig  klar  over  den  virkning 
det  ville  have,  at  sløret  blev  trukket  for,  og  vi  blev  ladt 
alene  til  åndens  tilskyndelser. 

Evangeliets  plan  var  smuk,  og  vi  var  alle  meget 
betaget  af  de  evige  muligheder,  men  når  vi  i  dag  ser 
os  omkring  på  vore  mange  venner  og  bekendte, 
er  vi  overrasket  og  bedrøvet  over  deres  mangel  på 
ønske  om  at  leve  ved  tro,  således  som  vor  Himmelske 
Fader  forklarede  os,  at  det  ville  være  nødvendigt. 

For  gennemsnitsmennesket  er  det  desvære  altfor 
meget  at  tilbyde  at  leve  som  en  sidste  dages  hellig. 

Den  følelse  er  stærk  blandt  menneskene,  at 
enhver  har  nok  i  sig  selv,  og  at  det  er  gammeldags  at 
yde  noget  for  andre.  Det  er  i  hvert  fald  skammeligt, 
at  flere  af  os  ikke  er  gemmentrængt  af  Ånden 
og  godt  ved,  at  vor  Fader  valgte  vor  ældre  Åndelige 
Broder  til  også  at  blive  prøvet,  og  blødte  ud  af 
hver  pore,  medens  Han  hang  på  korset  for  at  give 
os  alle  evigt  liv. 

Der  kan  ikke  være  nogen  tvivl  om  sandheden  i  det 
udtryk,  at  „det  er  altid  mørkest  lige  før  daggry." 
Vor  Herre  Jesus  Kristus  levede  et  liv,  som  det  var 
værd  for  enhver  at  følge.  Det  var  et  lys  så  strålende 
som  noget,  men  det  var  ikke  nok.  Hans  med- 
mennesker blev  ført  på  afveje  ved  den  ondes  tilskyn- 
delser og  kunne  ikke  holde  sig  til  den  sandhed 
og  det  lys,  som  vor  Herre  Jesus  Kristus  udspredte, 
og  resultatet  var,  at  de  alvorligt  syndede  ved 
deres  onde  handlinger. 


På  det  tidspunkt,  da  Korsfæstelsen  fandt  sted, 
kom  der  et  mørke  over  landet  i  tre  timer,  selv  om  det 
var  midt  på  dagen,  og  det  var  et  tegn  på,  at  der 
var  blevet  foretaget  en  frygtelig  ugerning.  Vor  Evige 
Faders  Søn  var  død,  for  at  vi  kunne  leve. 

Dette  mørke  gik  forud  foropstandelsens  strålende 
lys,  den  opstandelse  som  sikrede  enhver  dødelig 
skabning  evigt  liv.  Daggryet  gav  os  den  evige 
kundskab,  at  Han  lever,  ja  er  et  opstandent  Væsen, 
som  engang  var  lige  så  dødelig  som  vi  er,  og  som 
nu  sidder  ved  Gud  Faderens  højre  hånd  og  leder 
værket  her  på  jorden. 

Som  børn  af  vor  Himmelske  Fader  bliver  vi  aldrig 
anbragt  under  unaturlige  omstændiheder  og 
bliver  heller  ikke  berøvet  åndelige  tilskyndelser  fra 
Himlen,  men  ikke  desto  mindre  bliver  vi  sat  på 
prøve.  For  os  eksisterer  det  samme  princip  om 
„Mørke  før  daggry".  Hver  eneste  af  de  omvendte, 
som  for  første  gang  har  hørt  om  Evangeliets 
skønhed  og  har  modtaget  et  vidnesbyrd,  har  meget 
sjældent  undgået  fristelser  fra  den  onde.  Lucifer, 
som  ved,  at  medlemskab  i  Jesu  Kristi  Kirke  af  Sidste 
Dages  Hellige  betyder  fiasko  for  ham,  prøver 
af  al  sin  magt  at  vække  tvivl,  mistro,  forvirring  i  sind 
og  hjerte  for  at  modarbejde  retfærdighedens 
fremgang.  Selve  dette  princip  blev  tydelig  tilken- 
degivet endnu  engang,  da  Joseph  Smith  i  1820  søgte 
Herren  i  retfærdig  bøn. 

For  os  som  sidste  dages  hellige  kan  der  ikke  være 
nogen  tvivl  i  vort  hjerte  om,  at  vor  Herre  Jesus 
Kristus  overvandt  døden  og  har  givet  os  en  åbenbaret 
kundskab  om,  at  du  og  jeg,  ja,  hver  og  én  skal 
opstå,  for  Han,  Glæden,  Lyset  og  Sandheden  er 
opstået,  hvad  jeg  bærer  vidnesbyrd  om  med  stolthed 
og  taksigelse. 

Forevisningen  af  den  nye  kirke  i  Søborg 

Forevisningen  af  den  nye  kirkebygning 
på  Maglegårds  Allé  i  Søborg  i  Køben- 
havns udkant,  tilligemed  den  smukke 
Bethlehem-scene  udenfor,  blev  en  strå- 
lende succes. 

Fredag  den  8.  december  klokken  17 
samledes  medlemmer  og  missionærer 
til  en  kort  højtidelighed.  Efter  at  mis- 
sionspræsident  Don  L.  Christensen  hav- 
de sagt  nogle  få  ord,  holdt  broder  Orla 
Rasmussen  bøn,  hvori  han  bad  om  vor 
Himmelske  Faders  hjælp,  så  vore  be- 
stræbelser kan  bære  frugt,  og  det  ind- 
tryk som  folk  har  af  vor  Kirke  i  Dan- 
mark, kan  vokse.  Så  sagde  præsident 
Christensen:  »Lad  der  blive  lys«,  og 
hele  grunden  blev  oplyst,  en  sådan 
skønhed,  at  det  helt  tog  vejret  fra  os. 
Vi  følte  allesammen  Himlens  velsignelser 
i  vort  hjerte  og  for  vore  øjne.  Mange 
af  medlemmerne  fik  tårer  i  ojnene  af 
taknemlighed  og  glæde.  Herrens  Ånd 
var  i  sandhed  til  stede. 

Det  varede  ikke  længe,  før  SDH-Kir- 
ken  i  virksomhed  var  blevet  vist  for  over 
1.100  mennesker.  Lysene  tiltrak  fra  10 
kilometers  afstand  folk,  som  sagde,  at 
de  havde  set  illuminationen. 

Den  smukke  grund  med  træerne  med 
de  tusinder  af  lys,  25  juletræer  (det  ene 
næsten  20  meter  højt),  og  Bethlehem- 
scenen  stimulerede  yderligere  interes- 
sen for  mormonerne. 

Fra  grunden  udenfor  blev  de  besø- 
gende vist  ind  i  bygningen,  efter  at  de 
ved  døren  var  blevet  budt  »Hjertelig 
velkommen«  og  mødt  med  et  glad  smil 
af  en  dørvogter.  I  forhallen  var  Mor- 
mons Bog  og  Bibelen  udstillet.  »Hvor- 
ledes Mormons  Bog  blev  til«  er  histo- 
rien. Billeder  visende  nogle  af  Kirkens 
ledere  fandtes  også  her. 

Fra  forhallen  førtes  de  besøgende  ad 
de  tæppebelagte  trapper  ovenpå  og  im- 
poneredes af  Distriktspræsidentskabets 
og  Distriktsrådets  værelser,  Hjælpefor- 
eningens  hyggelige   omgivelser  og   de 


mange  klasseværelser.  Ned  langs  korri- 
doren fandt  man  grenens  bibliotek  med 
dets  glimrende  udstyr,  såvel  som  værel- 
ser der  viste  Primary  og  Søndagssko- 
len samt  en  fremragende  udstilling  for 
Genealogisk  Forening.  Vi  sluttede  rund- 
gangen ovenpå  med  Præstedømmets 
program,  Hjemmelærerarbejdets  pro- 
gram og  Familie-Hjemmeaftens-pro- 
grammet  samt  en  smuk  udstilling  af 
Hjælpeforeningens  håndarbejder. 

De  omvisende  missionærer  og  med- 
lemmer førte  de  besøgende  ned  ad 
bagtrappen  for  at  vise  dem  døbefonten, 

og  derfra  til  det  velindrettede  køkken 
og  ind  i  den  store  forsamlingssal,  som 
vakte  særlig  interesse  og  beundring. 
Her  var  udstillet  G.  U.  F.'s  aktiviteter 
med  de  store  plakater,  »Tegnene  på 
den  sande  Kirke«,  som  højdepunktet. 

Gennem  en  foldedør  kom  man  ind  i 
et  mindre  lokale,  hvor  filmen  »Menne- 
skets søgen  efter  lykke«  blev  vist  for 
gæsterne  og  gjorde  et  stort  indtryk. 

Til  sidst  blev  de  besøgende  vist  ind 
i  den  smukke  kirkesal,  hvor  »Danmarks 
Mormonkor«  betog  alle  ved  deres  skøn- 
ne sang. 

Omkring  to  hundrede  store  billeder 
visende  Kirkens  aktiviteter  og  specielt 
dem,  der  hører  til  den  danske  mission, 
var  udstillet  og  vakte  stor  interesse. 

Det  har  været  inspirerende  at  føle 
hvorledes  de  helliges  vidnesbyrd  er 
vokset,  medens  164  af  Kirkens  med- 
lemmer, mange  af  dem  hele  familier, 
med  stolthed  viste  de  besøgende  rundt 
i  deres  nye  kirke,  ja,  i  sandhed,  en  kirke 
for  hele  verden! 

Flere  aviser  skrev  yderst  positivt  om 
udstillingen,  og  vi  har  fået  at  vide,  at 
kirken  og  udstillingen  er  på  TV's  pro- 
gramliste. 

Den  første  aften  besøgtes  den  nye 
kirke  af  1.125,  den  anden  aften  af  900 
og  den  tredje  aften  af  2.300.  I  alt  var 
der  21.585,  som  så  de  indendørs  ud- 
stillinger og  blev  vist  rundt  i  kirkebyg- 
ningen, medens  antallet  af  de  menne- 
sker, der  beså  den  udendørs  udstil- 
ling og  den  strålende  oplyste  plads, 
var  mange  gange  så  stort. 

En  af  de  besøgende,  en  dame,  vendte 
fire  gange  tilbage  og  udtrykte  sin  dybt- 
følte tak  for  den  store  oplevelse,  og  i 
det  hele  taget  var  de  kommentarer,  der 
lød  fra  de  besøgende,  i  høj  grad  inspi- 
rerende og  betagende.  Det  er  nu  vor 
inderlige  bøn,  at  mange  af  de  gode 
mennesker,  som  besøgte  kirken,  må 
føle  sig  inspireret  til  at  undersøge  kir- 
ken yderligere  og  få  et  ønske  i  deres 
hjerte  om  at  slutte  sig  til  os,  Guds  børn. 


At  lærje  uden  at  tænke 
\)av  inøen  værdi 

Ordoproø 


Ny  missionssekretær 

Den  7.  december  er  ældste  Gerald 
Argetsinger  blevet  kaldet  som  missions- 
sekretær  i  den  danske  mission  som 
efterfølger  for  ældste  Mark  Wendelboe, 
der  er  rejst  hjem  til  Amerika. 

Ældste  Argetsinger  er  født  den  6.  maj 
1946  i  Klamath  Falls,  Oregon,  som  søn 
af  John  C.  og  Doris  J.  Argetsinger.  Han 
kom  til  Danmark  den  22.  november  1965 
og  har  arbejdet  på  Frederiksberg,  i 
Charlottenlund,  København,  Kolding, 
Næstved  og  Frederikshavn,  indtil  han 
blev  kaldet  til  sin  nuværende  stilling. 

Vi  beder  Gud  velsigne  ældste  Arget- 
singer i  det  store,  ansvarsfulde  kald, 
der  nu  er  pålagt  ham! 


Ny  assistent  til  missionspræsidenten 

Den  15.  december  er  ældste  Maloy 
Hales  blevet  kaldet  som  assistent  til 
missionspræsident  Don  L.  Christensen. 

Ældste  Hales  er  født  den  31.  juli  1946 
i  Salina,  Utah,  som  søn  af  Mr.  og  Mrs. 
Dean  Hales.  Han  kom  til  Danmark  den 
21.  september  1965  og  har  arbejdet  i 
Hørsholm,  på  Amager,  i  Nakskov,  Kø- 
benhavn, Ålborg  og  Fredericia,  indtil 
han  blev  kaldet  til  sin  nuværende  stil- 
ling. 

Vi  beder  Gud  velsigne  ældste  Hales 
i  det  store,  ansvarsfulde  kald,  der  nu 
er  pålagt  ham! 

Lederskabs-seminar  i  Århus 

Den  25.  november  afholdtes  i  Århus 
et  lederskabs-seminar  for  ledere(  grens- 
præsidentskaber,  distriktspræsidentska- 
ber,  distriktsråds-medlemmer,  kvorum- 
ledere,  etc.)  fra  hele  missionen. 

I  alt  80  ledere,  repræsenterende  alle 
grene  oq  begge  distrikter  i  Danmark 
overværede  seminaret,  som  varede  i  ni 
timer.  40  af  lederne,  med  missionspræ- 
sidentskabet  i  spidsen,  sejlede  med 
damperen  fra  Kobenhavn  til  Århus. 

Emnet  for  seminaret  var  »Guds  hus 


er  et  ordens  hus«,  og  de  vigtigste  af  de 
punkter,  der  blev  droftet  var: 

Korrelations-programmets  fuld- 
kommengørelse. 

Præstedømmet,  dets  funktioner  og 

formål. 

De  unges  belønningsprogram. 

Mormons  Bog  på  danske  hoteller. 

Hjemmelærerarbejdet. 

Budget  -  nødvendigheden  af  at 

lægge  det. 

Public  relations. 


Billederne  viser  alle  lederne  samlet 
foran  kirkebygningen  i  Århus,  de  fyrre- 
tyve ledere  på  damperen  fra  Koben- 
havn til  Århus,  missionspræsident  Don 
L.  Christensen  viser  de  sidste  statistik- 
ker fra  generalkonferencen,  medens 
brodrene  har  rejst  sig  for  at  »slappe  af« 
under  de  langvarige  møder,  og  endelig 
grenspræsident  Jens  Lind  Jensen,  som 
leder  en  demonstration  af  et  »Grens- 
Rådsmøde«,  en  meget  vigtig  del  af 
præstedømmets   korrelations-program. 

Ny  sekretær  for  missionspræsidenten 

Den  14.  december  er  ældste  Richard 
Spencer  blevet  kaldet  som  missions- 
præsident  Don  L.  Christensens  person- 
lige sekretær. 

Ældste  Spencer  er  født  den  17.  maj 
1946  i  Drummond,  Montana,  som  søn 
af  Mr.  og  Mrs.  Clifford  Spencer.  Han 
kom  til  Danmark  den  21.  september 
1965  og  har  arbejdet  i  Helsingør,  Van- 
løse, Vejle,  Randers,  Rødovre  og  Århus, 
indtil  han  blev  kaldet  til  sin  nuværende 
stilling. 

BRYLLUPPER: 

Den  25.  november  1967  viedes  broder 
Ole  Mandrup  Madsen,  København  Gren, 
og  soster  Ulla  Lorentsen,  Odense.  Stjer- 
nen onsker  hjertelig  til  lykke! 

Den  26.  august  1967  viedes  broder 
Ole  Koster  og  soster  Mette  Ellen  An- 
dersen, begge  København  Gren.  Stjer- 
nen onsker  hjertelig  til  lykke! 

Bryllup  i  Amerika: 

Tidligere  missionær  i  den  danske 
mission,  Ross  C.  Brown,  viedes  den  5. 
januar  i  Salt  Lake  Templet  til  Edith 
Nielson.  Stjernen  onsker  hjertelig  til 
lykke! 

Bryllup  i  København: 

Soster  Pia  Ringheim,  Kobenhavn 
Nordre  Gren,  er  blevet  viet  til  Lee  Gre- 
gersen Jensen,  som  var  på  mission  i 
Danmark  fra  januar  1962  til  juli  1964. 
Den  21.  december  1967  modtog  parret 
kirkens  velsignelse  i  kirken  på  Priorvej, 
og  den  20.  januar  viedes  de  for  tid  og 
evighed  i  Oakland  Templet  i  Califor- 
nien. Stjernen  onsker  hjertelig  til  lykke! 

Hilsen  fra  Amerika: 

Tidligere  missionær  i  den  danske 
mission,  D.  Paul  Jenkins,  samt  hans 
hustru  og  tre  born  sender  de  bedste 
ønsker  om  et  godt  og  velsignet  nytår  til 
alle  søskende  i  Danmark  fra  deres  hjem 
i  Grace,  Idaho. 

Dødsfald  i  Amerika: 

Søster  Edith  Potoker,  tidligere  Ålborg, 
som  for  få  år  siden  emigrerede  til 
Bountiful,  Utah,  er  blevet  dræbt  ved  en 
bilulykke  i  staten  Washington.  Søster 
Potoker,  som  kun  blev  46  år  gammel, 
og  blev  begravet  den  22.  december,  ef- 
terlader sig  tre  born,  som  nu  er  for- 
ældreløse, idet  deres  fader  døde  i  1962. 
Æret  være  soster  Potokers  minde! 

DÅB: 

København   Nordre  Gren:  4.   november 

1967: 

Jacob   Kronvold   Gram-Hansen,   døbt 
af  broder  Erik  Andersen,  håndspålæg- 
gelse ved  samme. 
Nordsjælland  Gren:  4.  november: 

Anne  Sofie  Nicolaisen,  døbt  af  ældste 
Steve      Rasmussen,      håndspålæggelse 
ved  ældste  Dale  C.  Hansen. 
Randers:  4.  november: 

Tim  Hjort  Rode  Nielsen,  døbt  af  bro- 
der Orla  Rode  Nielsen,  håndspålæggel- 
se ved  samme. 


København  Gren:  2.  december: 

Per  Hansen,  døbt  af  broder  Paul 
Hansen,  håndspålæggelse  ved  samme. 

Gregers  Hvidkjær  Hansen,  dobt  af 
broder  Egon  Bolvig,  håndspålæggelse 
ved  broder  Johannes  Jørgensen. 

Annie  Harlow  Johansen,  døbt  af  æld- 
ste Steve  Fales,  håndspålæggelse  ved 
broder  Ib  Hansen. 

Karla  Amalie  Larsen,  døbt  af  ældste 
Don  Dunford,  håndspålæggelse  ved 
ældste  Marvin  Poulsen. 

9.  december: 

Irene  Elisabeth  Krammer,  dobt  af  bro- 
der Kaj  Krammer,  håndspålæggelse  ved 
samme. 

Niels  Marris  Høvsgaard,  døbt  af  bro- 
der Børge  Høvsgaard,  håndspålæggel- 
se ved  samme. 

Anders  Peter  Jensen,  dobt  af  ældste 
Steve  Harris,  håndspålæggelse  ved 
ældste  James  Woodward. 

Krista  Petrea  Jensen,  døbt  af  ældste 
James     Woodward,      håndspålæggelse 
ved  ældste  Steve  Harris. 
Ålborg:  2.  december: 

Tove  Kondrup  Nielsen  Adelborg,  dobt 
af  ældste  Joseph  Roberts,  håndspålæg- 
gelse ved  ældste  Earl  Ohlson. 

Kim  Kondrup  Adelborg,  døbt  af  æld- 
ste Joseph  Roberts,  håndspålæggelse 
ved  ældste  John  Perry. 

Else  Elisabeth  Jensen,  dobt  af  æld- 
ste Daryl  Sondrup,  håndspålæggelse 
ved  ældste  Alpha  Sherrow. 

ORDINATIONER: 
Fredericia:  20.  august  1967: 

Knud  Albert  Blønd  ordineret  til  præst 
af  broder  Palle  Blønd. 
København  Gren:  29.  oktober: 

Jan  Giesmann  Lindhardt  ordineret  til 
diakon  af  broder  Bent  Lindhardt. 
Århus:  3.  december: 

Evan    Stenholdt-Nielsen    ordineret   til 
præst  af  ældste  Richard  Spencer. 
København  Nordre  Gren:  10.  december: 

Svend  Aage  Jensen  ordineret  til  præst 
af  broder  Gary  Larsen. 

Regner  Andersen  ordineret  til   præst 
af  broder  Hans  Billeskov  Jansen. 
Horsens:  5.  november: 

Gunnar  Georg  Nielsen  ordineret  til 
diakon  af  broder  Kristian  Pedersen. 

DØDSFALD: 
Randers: 

Den  3.  december  1967  døde  søster 
Marie  Katrine  Christensen  Bræstrup,  50 

år  gammel.  Æret  være  søster  Bræstrups 
minde! 


FESTINORD  1968 
i  Norge 

Husker  I  den  særlige  stem- 
ning, der  er  over  Festinord,  eller 
har  I  måske  ikke  oplevet  den 
endnu?  Chancen  kommer  igen 
den  27.,  28.,  29.  og  30.  juni. 

Gense  gode  venner  og  mød 
nye.  Vi  vil  være  mange,  vi  vil 
være  godt  forberedte,  og  vi  vil 
melde  os  nu! 

På  gensyn  i  Norge 
G.U.F.s  Hovedbestyrelse 


FØDSELSDAGE: 

Vi  siger  i  denne  måned  til   lykke  til 
følgende  søskende: 
Amager: 

Thorvald  August  Schæffer,  75  år  den 
1.  marts. 

Hilda  Helene  Wandborg,  Bergthoras- 
gade  3,  70  år  den  25.  marts. 
Kobenhavn  Gren: 

Esther  Svensson,  80  år  den  2.  marts. 

Bent  Frederiksen,  Skindergade  13,  65 
år  den  17,  marts. 

Nordsjælland : 
Willy  Peter  Oluf  Schiønning,  60  år 

den  25.  marts. 


VELSIGNELSER: 

Nordsjælland  Gren:  5.  november  1967: 

Helge   og    Lita   Gull    Pedersens   søn, 
Torben  Martin  Skogstad  Pedersen,  vel- 
signet af  broder  Paul   B.  Andersen. 
København  Gren:  3.  december: 

Steven   Lange   Williams   og    Inge   Ol- 
sen   Williams'    datter,    Lisbet   Williams, 
velsignet  af  sin  fader. 
København  Nordre  Gren:  3.  december: 

Finn  Vest  Nielsens  og  Nina  Hasbo 
Nielsens  datter,  Christine  Lykkegaard 
Nielsen,  velsignet  af  sin  fader. 

Bent  Sandholdt  Jensens  og  Inga 
Munch  Jensens  børn,  Tim  Sandholdt 
Jensen  og  Tove  Elisabeth  Sandholdt 
Jensen,  begge  velsignet  af  deres  fader. 
Ålborg:  3.  december: 

Jørn  og  Tove  Kondrup  Adelborgs  dat- 
ter: Ida  Susanne  Kondrup  Adelborg, 
velsignet  af  broder  Verner  L.  Jensen. 


ler  lever  vi,  på  en  planet  ophængt  i  rummet  —  en  smuk  og  vidunderlig 
planet  med  solopgang  og  solnedgang,  og  såtid  og  høsttid  og  skiftende 
årstider,  og  med  alt  hvad  der  gror  og  alt  hvad  der  bevæger  sig,  med  mennesket 
og  dets  søgende  sind,  med  magt  til  at  lære,  med  vore  kæres  kærlighed,  og 
altsammen  bevis  på  et  guddommeligt  Forsyns  planlægning.  Er  dette  naturligt 
eller  overnaturligt?  Hvorledes  blev  noget  —  eller  nogen  —  til  oprindeligt?  Hvornår 
var  der  overhovedet  en  begyndelse  til  noget?  Hvem  dannede  universet,  er  et  af 
de  klassiske  spørgsmål.  Hvem  organiserede  det  -  og  hvem  holder  det  fast  på 
dets  kurs?  Vi  lever  jo  midt  i  miraklernes  tid.  Vi  ser  dem  overalt.  Den  første 
blomst  om  foråret  er  et  mirakel,  den  første  knop,  som  bryder  vinterens  død  og 
hvile.  Fødslen  selv  er  et  mirakel  —  det  ærefrygtindgydende  mirakel,  den  nyfødte 
lille,  med  udstrakte  hænder,  med  øjne,  der  ser,  med  øren,  der  lytter,  og  med 
intelligens  som  reagerer  på  sandheden.  Den  kendsgerning,  at  vi  lever,  at  vi  er 
til,  at  vi  tænker  og  lærer  og  elsker  —  alt  dette  er  et  mirakel  og  et  mysterium. 
Hvem  gav  dyrene  instinkt?  Hvem  gav  legemet  visdom  til  at  helbrede  sig  selv? 
Hvem  gav  to  celler  intelligensen  til  at  forene  sig  eller  dele  sig,  til  at  blive  til  et 
øje,  eller  en  tand,  eller  til  hårene  på  hovedet?  Naturligt  eller  overnaturligt?  Vi 
husker  Pascals  spørgsmål:  „Hvad  er  det  vanskeligste,  at  blive  født  eller  at  opstå 
igen?"  I  sandhed,  udødelighed  er  ikke  et  større  mirakel  end  dødeligheden  er. 
Og  Gud  Herren,  som  gav  os  livet  her,  kan  give  os  livet  for  evigt.  For  den  troende 
er  der  den  velsignelse  at  tro,  ja  selv  af  at  vide  foruden  troen.  Og  for  dem  som 
forsker  og  søger,  for  dem  som  søger,  for  dem  som  er  bange  og  skuffede,  for 
dem  som  spekulerer  og  for  dem  som  bekymrer  sig  undervejs,  er  dette  visheden, 
vor  Frelsers  forsikring:  at  for  os  og  for  alle  andre  mennesker  kom  Han  virkelig 
frem  fra  døden  til  livet,  Han  forløste  virkelig  os  alle  fra  døden.  Med  Job  vil  vi 
bære  vidne  med  sikkerhed  og  overbevisning:  „.  .  .  jeg  ved  at  min  Løser  lever." 
Til  jer,  som  elsker  livet,  og  til  jer,  som  har  mistet  dem  I  elsker,  siger  jeg:  tag 
denne  trøst,  denne  vished  til  jeres  hjerte,  i  dag  —  og  altid. 


„The  Spoken  Word"  fra  Tempelpladsen,  udsendt  over 
KSL  og  Columbia  Broadcasting  System  den  19.  marts 
1967.  Copyright  1967. 


